
Z aan 4 3 
aN yllo 
Imaan Ye Kahta Hai Meri Jaan Hain Yeh 


Azeezan e Muhtaram! Aap Ka Ek Hi Maqam Hai 
Aur Wo Kya Hai? Allaah Par, Allaah Ta'ala Ki 
Tauheed Par, Allaah Ta'ala Ki Zaat Wa Sifaat Par Aur 
Allaah Ke Wahdahu Laa Sharik Hone Par Aap Ka 
Imaan Hai, Magar Ye Samjh Lo Khuda Ta'ala Ki 
Tawheed, Uski Wahdaniyat, Uska Wahdahu Laa 
Sharik Hona, Uska Sharik Se Paak Hona, Deen Ki 
Buniyad, Deen Ki Rooh, Sara Deen Tamam Ahkaam e 
Khudawandi, Tamam Islami Taalimaat, Pura Qur'an 
Aur Tamam Shariat e Mutahara Jis Daaman Se Mili 
Hai Us Daaman Se Wabasta Raho, Yah Wabastagi 
Tumhara Maqam Hai, Agar Is Daman e Pak Se 
Wabastagi Mein Za'af (kamzori) Paida Ho Gaya To 
Samajh Lo Kuch Bhi Baaki Na Raha. 

Mere Mohtaram Bhaiyo Mere Pyare Azeezo ! 


Aap Ko Yaqeen Karna Hoga Ki Humare Liye Khuda 
Ki Tawheed, Allaah Ki Uloohiyat (Maabud Hona), 

Allaah Ki Wahdaniyat, Allaah Ki Wahidiyat, Uska 
Wahdahu Laa Sharik Hona Yageenan Deen Ki Bunyad 
Hai Magar Aap Dekhein Ke Is Bunyad Ki Bhi To Koi 
Buniyad Hai, Deen Ka Markaz Hai? 


Mere Dosto ! Qur'an Deen Ka Markaz Haye, 
Shariat e Muhammadiyah Deen Ko Apne Daaman 
Mein Liye Huye Hai, Allaah Ke Ahkaam Ko Apne 
Daaman Mein Liye Huye Hai Aur Tamam Aadab Aur 
Ibaadat, Muaamlaat, Tamam Ahkaam, Masail, Deen 
Ka Har Masla, Deen Ke Usool Aur Deen Ke Furu Sab 
Kuch Humare Liye Dunya Wa Aakhirat Ki Saadat Ke 
Liye Zamaant Hai, Magar Yeh Batao Is Deen Ki Asal 
Kiya Hai? Main Tumhein Batata Hoon. 


PERAI Na 


Deen Ki Asal To Huzoor Sallallaho Ta'ala Alaihi 
WasallamKi Zaat e Muqaddasa Hai, Aqida -e- 
Tawheed, Allaah Ki Wahidiyat Hai, Uski Wahdaniyat, 
Kalaame Ilaahi, Allaah Ke Kalam Ka Hum Tak 
Pahuncha Aur Saari Shariat Ka Hum Tak Aana Sab Ki 
Bunyad Huzoor Sallallaho Ta'ala Alaihi Wasallam Ki 
Zaate Muqaddasa Hai, Allaah To Azal (Humesha) Se 
Ek Hai, Magar Mere Doston! Allaah Ke Ek Hone Ka 

Ilm Humein Kisne Diya ? Humein Kisne Bataya ? Kya 
Humne Allaah Ko Dekha Hai? Humne Allaah Ka 
Kalaam Suna Haye? Kya Allaah Ne Humare Kaan 
Mein Our'an Ko Naazil Kiya Haye? Allahu Akbar 


Mere Dosto Or Mere Mohtaram Azeezon ! 
Allaah Ki Wahdaniyat, Allaah Ki Wahidiyat Ka Ailaan 
Zubaan e Nabuwwat Se Karaya Gaya Allaah Ne 
Our'an Apne Habib Sallallaho Ta'ala Alaihi Wasallam 
Ki Zubaan Se Kahalwaya Aur Deen Apne Habib Ki 
Zubaan Se Hum Tak Pahunchaya, Jis Zabaane Paak Ne 
Deen Hum Tak Pahunchaya Aur Jis Zabaane Paak Se 
Our'an Hum Tak Pahuncha Aur Jis Zabaane Paak Se 
Allaah Ne Apni Tawheed Ka Aqidah Hum Tak 
Pahunchaya, Imaan Se Kahna Wo Zabaane 
Mugaddasa or Zaate Mugaddasa Allaah Ke Nazdik, 
Allaah Ki Bargah Mein Itni Azmat Waali Hai Ke 
Allaah Ne Saari Kaaynat Ke Liye Tauheed Ke Mas'ale 
Mein, Deen Ke Mas'ale Mein, Quran Ke Masle Mein, 
Us Zaate Mugaddasa Ko Saari Kaaynat Ke Liye 
Qaabile Etimaad Qarar Diya Aur Muatmad Alaih 
Banaya. Agar Huzoor Sallallaho Ta'ala Alaihi 
Wasallam Ko Allaah Ta'ala Muatmad Alaih Na Banata 
To Na To Tauheed Par Etimad Ho Sakta Tha, Na 

Our'an Par Etimad Ho Sakta Tha, Tauheed Ka Agida 
To Huzoor Sallallaho Ta'ala Alaihi Wasallam Ne Hum 
Ko Bataya. 


Ek Baat Arz Karta Hoon, Kahne Waale Ka Jab 
Tak Aitbaar Na Ho Aur Kahne Wale Ki Zubaan Ka Jab 
Aitbaar Na Ho Aur Kahne Wali Zaat Par Jab Tak 
Etimad Na Ho, Imaan Se Kahna Kya Uski Baat Wazan 
Rakhti Hai? Koi Wazan Nahin Rakhti Kyu? 


Isiliye Ke Kahne Wale Ki Baat Ka Wazan To Kahne 
Waale Se Hoga, Allaah Ta'ala Ne Apne Habibe Paak 
Janabe Muhammadur Rasoolullah Sallallaho Ta’ala 
Alaihi Wasallam Ki Zaate Mugaddasa Ko Itna Wazani 
Banaya, Itna Kaamil Banaya, Is Qadar Akmal Or 
Azeem Banaya Ke Tamam Deen Ka Etimad Mustafa 
Sallallaho Ta’ala Alaihi Wasallam Ki Zaat Par, 
Tauheed Ke Aqidah ka Etimad Huzoor Ki Zaat Par, 
Saare Qur'an Ka Etinad Huzoor Ki Zaat Par, Is Liye 
Farmaya : 


San 
(Surah Ikhlaas, 112:1) 


Mere Mahboob ! Meri Tauheed Ka, Meri 
Wahdaniyat Ka, Meri Wahidiyat Ka Tu Ailan Farma 

De, Agar Zubaane Nabuwwat Ko Allaah Taalaa Oabil 
e Etimad Na Banata To Zubaane Nabuwwat Se Apni 
Tauheed Ka Ailan Kaise Karata? Our'an Allaah Ka 
Kalaam Hai Humara Imaan Hai, Lekin Imaan Se 
Kahna Isi Quraan Mein Allaah Ne Kya Farmaya 


ms gs0] 
(19:81 És >= 40:69 Sis”) 


Quraan To Rasoole Kareem Ka Qaul Hai, Are Kalam 
To Allaah Ka Hai Magar Qaul To Rasoole Kareem Ka 
hai. 


Yeh (Oaul) Masdar Hai Maana Mein Magool Ke 
Hai Yaani Rasool Ka Kaha Hua Hai, Agar Rasool Na 
Kahe To Humein Kya Pata Ye Allaah Ka Kalam Hai, 
Aap Ne Ghaur Farmaya? Ab Main Aap Se Poochta 
Hoon Ki Rasool Ki Zaat Ko Allaah Ne Qaabile Etimad 
Banaya Hai Ki Nahin ? 

Beshak Banaya Jab Allah Ne Rasool Ki Zaat Ko 
Qaabile Etimad Banaya To Mere Dosto! Tumhare 
Deen Ki Bagaa (Wujood), Saare Deen Ka Istihkaam 
(Mazbooti), Rasool ki Zaat Ke Istihkaam Aur Qaabile 
Etimad Hone Par Hai, Agar Is Istihkaam Mein Zarra 
Barabar Bhi Farq Aata Hai Aur Rasool Ke Qaabile 
Etimad Hone Mein Zarra Barabar Farq Aata Hai To 

Deen Ki Saari Imarat Munhadim (Barbaad) Ho Kar 
Rah Jaati Hai, Emarat To Buniyadon Par Hoti Hai Aur 
Sab Ki Buniyad Zubaane Nabuwwat Hai, Our'an Ki 
Buniyad Zabaane Nabuwwat Hai, Agida e Tauheed Ki 
Buniyad Zabaane Nabuwwat Hai, Jab Tak Rasool Ki 
Zaat Mustahkam (Mazboot) Na Ho, Qaabile Etimad 
Na Ho, Ghalati Se Paak Na Ho, Aib Se Paak Na Ho, 
Khata Se Paak Na Ho To Deen Ka koi Juz (Tukda) 
Mutahaggaq (Sabit) Nahin Ho Sakta, Saare Deen Ka 
Daromadar Huzoor Sallallaho Ta’ala Alaihi Wasallam 
Ki Zaate Paak Par Hai. 


Mere Dosto Aur Mere Pyaare Azeezo! Jab Ye 
Baat Aap ke Zehan Ne Qubool Kar Li To Ab Mai Ek 
Baat Arz Karta Hoon Ke Aap Ke Ilage Mein Jab Aata 
Hoon To Aise - Aise Alfaz Mere Sunne Mein Aate 
Hain Aur Aise Sawalat Mere Saamne Aate Hai, Main 
Hairan Ho Jata Hoon Ke Ya Allaah Main Kya Dekh 
Raha Hoon Or Kya Sun Raha Hoon. 

Zambik Ki Aayat Or Aitraaz: 


Pehla Sawal Mere Saamne Ye Aaya Ke Our'an 
Majeed Mein Allaah Ta'ala Farmata Hai : 


ALAN AIDS KI NS) 
AGA 
(Surah Fatah, Aayat:1,2) 


Humne Aap Ko Fatah Mubeen Isiliye Ata 
Farmayi Ke Allaah Ta'ala Aap Ke Agle Aur 
Pichle Gunaho Ko Muaaf Kar De. 


Maloom Hua Rasool Se Agle Gunah Bhi Huye 
Aur Pichle Gunah Bhi Huye To Rasool Gunahgar Sabit 
Huye Ke Nahi Huye? Raha Muaaf Karne Ka Muamla 
To Jab Allaah Ne Muaafi Ka Ailan Farma Diya To 
Gunah Huye Ya Nahi Huye Ek Hi Baat Hai. Ye Aitraaz 
Mere Saamne Aaya. 


Qur'ane Kareem Mein Allaah Taalaa Irshad 
Farmata Hai : 
TEs Ne pa pi KANG A °”, Z u AÇ 
PEG GS UTEE STEEDS 
(Surah Nisa, Aayat:4) 

Allaah Ta'ala Irshad Farmata Hai Ke 
Allaah Ta'ala Shirk Ko To Muaaf Nahi 
Karega Aur Shirk Ke Ilawa Jis Ko Chahe 
Muaaf Kar De. 


To Sirf Muaafi Se To Baat Nhi Banti, Are Muaafi 
To Har Ek Musalman Ki Ho Sakti Hai, Har Ek Momin 
Ki Ho Sakti Hai, Khwah Usne Caroro Gunah Kiye Ho, 
To Ab Muaaf Ki Wajah Se Gunahgaron Ki Saf Mein 
To Baharhal Baaqi Rahega, Ye Alag Baat Hai Ke 
Muaafi Ho Jaaye, To Agar Rasoole Kareem Sallallaho 
Ta’ala Alaihi Wasallam Ke Baare Mein Hum Yahi 
Aqeeda Rakhein Ke Unse Agle Gunah Bhi Huye Aur 
Pichle Gunah Bhi Huye Aur Allaah Ne Muaaf Kar 
Diye, Allaah Ta'ala To Huzoor Sallallaho Ta'ala Alaihi 
Wasallam Ki Ummat Ko Bahut Se Logon Ke Gunah 
Muaaf Kar Dega Aur Bahut Se Logon Ko Be Hisaab 
Jannat Mein Daakhil Farmayega To Phir Batayein Ke 
Wo Ummati Aur Rasool Yaksaan Ho Gaye Rasool Ke 
Bhi Gunah Muaaf Huye Or Unke Bhi Gunah Muaaf 
Huye To Phir Kya Farg Raha Rasool Mein Aur Gunah 
Gaaron Mein? 


Azeezane Mohtaram! Afsos Sad Afsos! Mai 
Yahi Arz Kar Raha Tha Ke Meri Aankhein Kya Dekhti 

Hain Aur Mere Kaan Kya Sunte Hain Main Hairaan 
Hoon. 


Hagigate Gunah Aur Zaate Nabuwat: 


Mera Agidah Our'an Wa Hadees Ki Roshni Mein 
Ye Hai Ke Rasool Sallallaho Ta'ala Alaihi Wasallam 
Ki To Bahut Badi Shaan Hai, Har Nabi Aur Har Rasool 
Ke Baare Mein Mera Yahi Aqeeda Hai Ke Jo Zamb 
Ho, Maasiyat (Khata, Nafarmani) Ho, Gunah Ho Aur 
Us Mein Gunah Ki Haqiqat Paayi Jaaye Khuda Ki 
Qasam! Gunah Ki Hagigat, Zalaalat Ki Haqiqat, 
Ghawaayat (Gumrahi) Ki Haqiqat Aur Zamb Ki 
Haqiqat Se Mere Aaqa Sallallaho Ta'ala Alaihi 
Wasallam Bhi Paak Hain Aur Ambiya Bhi Paak Hain. 


Main Ne "Haqiqat" Ki Jo Qaid Lagayi Hai Uski 
Wajah Aap Ko Batata Hoon, Nihayat Aasani Ke Saath 
Samjh Mein Aa Jayegi, Maqsad To Hai Gunah Ki 
Najasat Se Nabuwat Ka Daman Dagdaar Na Ho, 
Gunah To Maasiyat Hai. Hagigate Maasiyat Aur 
Haqiqate Zamb Se Khuda Ki Qasam ! Mere Aaqa Ka 
Daaman Bhi Paak Hai Aur Har Nabi Ka Daaman Bhi 

Paak Hai. Haan Main Ne Hagigat Ki Qaid Isiliye 
Lagayi Ke Baaz Afaal (Kaam) Ambiya 
Alaihimussalam Se Aise Zaroor Sarzad Huy Aur 
Sarzad Wo Unse Nahin Huye Balki Hikmate Ilaahi Ka 
Tagaza Tha Ke Wo Khud Ambiya Se Sarzad Ho, Kaise 
Kaam? Hagigat Mein Wo Kaam Gunah Nahin, 
Haqiqat Mein Maasiyat Nahin, Haqiqat Mein 
Ghawaayat Nahin Lekin Wo Sooratan Gunah Ke 
Mushaabeh The Aur Sooratan Mushaabihat Ki Wajah 
Se Koi Gunah Ki Haqiqat In Mein Paida Nahin Huyi, 
Maasiyat Ke Koi Ma’ana In Mein Paida Nahin Huye, 
Magar Sooratan Aise Kaam Ambiya Se Sarzad Ho 
Jana Jo Munaafi (Khilaf) Hai Ghawaayat Ke, Gunah 
Ke Saath Sooratan Mumaasalat (Mushabihat) Rakhte 
Hain Lekin Hagigatan Wo Mumaasalat Nahin Rakhte, 
Haqiqat Mein Wo Gunah Nahin Hai, Haqiqat Mein 
Wo Maasiyat Nahin Hai, To Aise Kaam Baaz Ambiya 
Se Sarzad Huye Aur Isiliye Sarzad Nahin Huye Balki 
Sarzad Karaye gaye Taki Hikmate Ilaahi Ka Taqaaza 
Poora Ho Jaaye. Wo Kya Tha Ghaur Se Sunein! 

Aadam Alaihissalam Ka Muamla: 


Misaal Ke Taur Par Arz Karta Hoon Allaah 
Ta'ala Ne Aadam Wa Hawwa aut ule Ko Jannat Mein 
Rakha Aur Irshad Farmaya : 


b 7 UG 75 . 7 aa 
GAIN GAGES BR laa G 2255 
C1925 Wit 3533 Ala) 


Aye Aadam Aur Hawwa Is Darakht Ke 
Qareeb Na Jaana Agar Is Darakht Ke 
Qareeb Gaye To Zaalimeen Mein Se Ho 
Jaoge 


Ye Qur’aan Mein Saaf-Saaf Ailaan Farmaya 
Lekin Hua Kya? Shaitaan Aadam Aur Hawwa Dono 
Ke Qadam Failne Ka Sabab Ban Gaya, Phir Kya Hua? 
Phir Aadam Bhi Aur Hawwa Bhi Dono Jannat Se 
Tashrif Le Aaye. Ab Logon Ne Kaha Ki Dekhiye 
Shaitaan Ne Fisla Diya, Ye Gunah Nahin To Aur Kya 
Hai, Jannat Se Bahar Aa Gaye Ye Gunah Ki Saja 
Nahin To Aur Kya Hai? 


Mai Arz Karunga Wallaah Billa Summa Tilla, 
Ye Gunah Nahin, Ye Maasiyat Nahin, Gunah Aur 

Maasiyat Ki Tareef Kya Hai? Khoob Samajh Lo 
Gunah Aur Maasiyat Ke Ma'ana Ye Hai Ke Jo Kaam 
Jaan Boojh Kar Maasiyat Ke Iraade Se Kiya Jaaye Use 
Maasiyat Kahte Hain, Agar Jaan Boojh Kar Maasiyat 
Ka Iraada Na Ho To Wo Maasiyat Ke Mushaabeh Ho 
Jayega Magar Maasiyat Ki Hagigat Is Mein Nahin 
Paayi Jaayegi. 


Rozadar Ka Bhool Kar Khaana Peena 


Mai Misaal Deta Hoon Batayein! Rozadar Ko 
Roze Ki Haalat Mein Khana Peena Kaisa Hai? Ye 
Gunah Hai Ya Nahin? Agar Rozadar Roze Ki Haalat 
Mein Jaan Boojh Kar Kha Pee Le To Batayein Us Par 
Kaffara Hoga Ya Nahin? 60 Roze Rakhne Padenge, 
Jaan Boojh Kar Khaya Piya To Ye Gunah Hoga, Agar 
Kisi Rozadar Ne Bhool Kar Khana Kha Liya Ya Paani 
Pee Liya To Gunah Nahin Hoga, Fel (Kaam) Dono Ka 
Yaksaan Hai, Farg Ye Hai Ek Jaan Boojh Kar Kha Pee 
Raha Hai Aur Ek Bhool Kar Kha Pee Raha Hai, Dono 
Ka Fel To Ek Jaisa Hai Magar Hukm Badal Gaya, 
Kyon Ke Jo Allaah Ta'ala Ke Hukm Ke Khilaaf Jaan 
Boojh Kar Kiya Jaaye Wo Maasiyat Hai Aur Jo Bhool 

Kar Kiya Jaaye Wo Maasiyat Nahin Hai, Ye Farg Aap 
Ko Samjh Aa Gaya. 


Aadam Wa Hawwa Alaihimussalam Dono Ke 
Mutallig Ek Baat Arz Karta Hoon, Allaah Ta'ala Ne 
Farmaya Ke Us Darakhat Ke Oareeb Mat Jaana, Agar 
Tum Gaye To Kya Hoga? Tum Zaalimeen Mein Ho 
Jaoge, Iska Kya Matlab Hai? Iska Matlab Hai Agar 
Qasdan Jaan Boojh Kar Baqasd Maasiyat Is Darakhat 
Se Khaya Aur Uske Qareeb Gaye To Yageenan Tum 
Gunahgar Ho Jaoge, Zaalim Ho Jaoge, Lekin Kya Iska 
Matlab Ye Bhi Ho Sakta Hai Ke Agar Bhool Kar Gaye 
Tab Bhi Zaalim Ho Jaoge? Ye Matlab To Nahin Ho 
Sakta, Kyun? 


Allaah Ta'ala Farmata Hai: 
"gag NI LES abl GSS" 
(286: 275.) 


Allaah Ta’ala Kisi Jaan Ko Uski Wus’at 
Se Zyada Takleef Nahin Deta 
Kisi Kaam Ko Jaan Boojh Kar Karna Ya Na 
Karna Ye Wus’at Hai, Magar Bhool Kar Karna Ya Na 

Karna Ye Wus'at Nahin Hai, To Maloom Hua Ke 
"Qareeb Na Jaana" Ke Ma’ana Ye Hai Ke Qasdan 
Uske Qareeb Mat Jaana Agar Qasdan Gaye To Tum 
Zalimeen Mein Se Ho Jaoge. 


Ab Qur’aan Se Poocho Aadam Wa Hawwa 
Alahimusslaam Qasdan Gaye Aur Hazrat Aadam Ne 
Jaan Boojh Kar Us Darakhat Se Khaya Ya Bhool 
Gaye? Mai Nahi Kahta Qur’aan Kahta Hai : 


ú 526 25s GUS Ge asli] Bugs INS 
(1155) 

Hum Ne Aadam Se Ek Ahad Liya Wo Kya Tha/ 
Us Darakhat Ke Qareeb Mat Jaana To Aadam Bhool 
Gaye Aur Hum Ne Aadam Ka Koi Azm (Irada) Nahin 
Paaya, Koi Qasd Nahin Paaya, Wo Bhool Gaye Aur 
Bhoolne Ka Sabab Shaitan Hua Aur Fel Ki Isnaad 
Kabhi Sabab Ki Taraf Ki Jaati Hai To Ma’ana Ye Hai 
Ki Shaitan Unke Bhoolne Ka Sabab Ho Gaya Aur 
Bhool Kar Unhone Us Darakhat (Ka dana) Khaya, Aur 
Bhool Kar Jo Kaam Kiya Jaaye Wo Agarche Qasdan 
Karne Se Maasiyat Tha Lekin Jab Bhool Kar Kiya 
Gaya To Khuda Ki Qasam Wo Maasiyat Nahin Hua, 
To Qur’aan Ne Kaha Aadam Bhool Gaye Hum Ne 
Unka Iradah Nahin Paaya, Aur Jo Kaam Bhool Kar 

Hua Irade Ke Baghair Hua Wo Maasiyat Nahin Hota, 
Wo Gunah Nahin Hota, Wo Zamb Nahin Hota. 


Iske Baawjood Ke Allaah Ta’ala Farmata Hai : 
BERA 
(121655) 

Aadam Alaihissalam Ne Apne Rab Ka Isyaan 
(Nafarmani) Kiya, Wo Isiyaan Hagigatan Na Tha 
Balki Sooratan Tha, To Pata Chala Isiyaan Sooratan 
Ho Sakta Hai Magar Hagigatan Nahin Ho Sakta, Isi 
Tarah Zamb Sooratan To Ho Sakta Hai Magar 
Haqiqatan Nahin Ho Sakta Aur Sooratan Kyun Ho 
Sakta Hai? 


Iski Wajah Ye Hai Ke Allaah Ta'ala Baaz 
Awgaat Apne Nabiyon Se Aisa Kaam Sarzad Kara 
Deta hai Jo Hagigatan Gunah Nahin Magar 
Mushaabeh Hai Gunah Ke Taaki Jab Nabiyon Ki 
Ummaton Ke Asal Gunah Saamne Aayein To Nabiyon 
Ke In Af'aal Ke Daaman Mein Ummatiyon Ke Gunah 
Aa Jaayenge, Allaah Ta'ala Ambiya Ke Un Af'aal Ke 
Daman Mein Unko Le Lega, Kon Se Af'aal ? Jo 
Haqiqatan Gunah Nahin Hain Magar Sooratan Gunah 
Ke Mushabeh Hain, Aap Ke Daaman Mein Ummat Ke 

Hageeqi Gunahon Ko Allaah Ta’ala Le Lega Aur 
Hageeqi Gunahon Ko Lekar Ummat Ko Bakhsh Dega, 
To Bakhshish Ummat Ki Ho Gayi Hai Aur Nabi Se To 
Gunah Hua Hi Nahin Hai, Waha To Guanah Ka Koi 
Sawal Hi Paida Nahin Hota. Isi Tarah Humare Aaga 
Sarware Aalam Noore Mujassam Sallallaho Ta'ala 
Alaihi Wasallam Se Baaz Aise Umoor Sarzad Huye Jo 
Haqiqatan Gunah Nahin, Zamb Nahin, Maasiyat 
Nahin, Balki Wo Sooratan Mushaabeh Hain Gunah 
Ke, Aur Isliye Ke Mere Mahboob! Tere Is Af'aal Ke 
Daaman Mein Teri Ummat Ke Hageqi Gunahon Ko 
Muaf Kar Diya Jaaye, Kyun? Taki Istighfar Sunnat 
Ban Jaaye : 


Isliye Ki 


2, EA M . , Z“. 
SAGAP 95.3 + OE 


” 


s1 
Lira 


Ë 


Q 1—1Z vie) 

Ambiya e Kiram Alaihimussalam Aise Kaamon 
Par Istighfar Karte Rahe Ke Jo Haqiqatan Gunah Na 
The Sooratan Mushaabeh The, Aur Jab Aise Kaamon 
Par Istighfar Karte Rahe To Ummat Ko Hukm Tha Ke 
Jab Wo Aise Kaamo Par Istighfar Karte Rahe Jo 
Haqiqatan Gunah Nahin Hai Sirf Gunah Ke Sooratan 
Mushaabeh Hai, To Aye Mere Nabiyon Ki Ummat 
Walo! Tum Se Jab Hageegi Gunah Sarzad Hon To 

Tum Kaise Istighfar Nahin Karoge? Tumhein Istighfar 
Karna Padega, To Ye Ummat Ke Liye Istighfar Ka 
Raasta Bataya Aur Apne Nabiyon Ke Us Afaal Ke 
Daman Mein Ummat Ke Un Af'aal Ko Aur Hageeqi 
Gunahon Ko Allaah Ta’ala Ne Muaaf Kar Diya, To Ye 
Allaah Ki Rahmat Hai. 


Maine Ek Kulliya Aap Ke Saamne Bayaan Kar 
Diya Ab Jitne Juziyat Aap Laayenge Isi Kulliye Ke 
Tahat Honge Ke Kisi Nabi Ka Koi Fel Hargiz Gunah 
Nahin Hoga, Balki Agar Hoga To Gunah Ke 
Mushaabeh Hoga Aur Mushaabeh Hone Se Uska 
Haqiqatan Gunah Lazim Nahin Aata, Aur Mushaabeh 
Is Hikmat Ke Liye Hoga Ki Nabi Ke Aise Fel Ke 
Daaman Mein Ummat Ke Hagqiqi Gunahon Ko Lapet 
Kar Maghfirat Farma Di Jaaye Ye Hikmat Thi. 


Ab Meri Is Qaad Ka Faaida Aap Samjhein Ke 
Nabi Haqiqatan Gunahon Se Paak Hain, Har Nabi 
Maasiyat Ki Hagigat Se Paak Hai Aur Kyon Paak Hai? 
Isiliye Ke Nabuwwat Ke Liye Ismat Laazim Hai Aur 
Ismat Ke Kya Ma’ana Hai? Kya Ye Ma’ana Hai Ke 
Gunah Kiye Aur Ismat Ho Gayi? Agar Ye Ma’ana 
Lenge To Mai Bada Hairaan Hota Hoon Ke Ye Log 

Zubaan Se Kahte Hain Ke Hum Log Ismate Ambiya 
Ke Qaayil Hain, Are Allaah Ke Bando! Tum Log Ismat 
e Ambiya Ke Kaha Qaayil Ho? Jab Tum Saaf-Saaf 
Kahte Ho Ke Nabi Se Pahle Gunah Huye Aur Baad Ko 
Bhi Gunah Huye To Jisse Gunah Ho Waha Ismat Ka 
Sawal Hi Paida Nahin Hota To Pata Chala Ke Surah 
Fatah Ki Nisbat Agar Huzoor Sallallaho Ta'ala Alaihi 
Wasallam Ki Zaate Paak Ki Taraf Bhi Bil Farz Maan 
Loon To Huzoor Ke Wo Mubarak Af aale Muqaddasa 
Muraad Hain Ke Jin Af'aale Mugaddasa Ko Zamb 
Nahin Kaha Jaayega Haqiqatan, Balki Unke 
Mushaabeh Is Liye Ki Ummaat Ke Haqeeqi Zamb 
Unke Daaman Mein Aa Kar Maghfoor Ho Jayenge. 


Aaza -e- Wuzoo Teen Baar Se Kam 
Kyun Dhoyein? 
Ab Main Misaal To Nahin Deta Magar Zara Si 
Baat Arz Kiye Deta Hoon, Huzoor Sarware Aalam 
Tajdaare Madani Sallallaho Ta'ala Alaihi Wasallam 
Ne Aaza -e- Wuzu Ko Ek Martaba Bhi Dhoya Do 
Martaba Bhi Dhoya Teen Martaba Bhi Dhoya 


ES BPEL. SE 46% JP e NAPAG 
(397.396.395:/ GUase EE O pad 

Teen Martaba To Akmal (Kaamil Tareen) Hai 
Do Martaba Kaamil Hai, Ek Martaba Jaiz Hai, To 
Huzoor Ek Martaba Haath Dhoye, Ek Martaba Kulli 
Farmayi, Ek Martaba Bini (Naak) Mubarak Mein 
Paani Daala, Ek Martaba Chehra Mubarak Ko Dhoya, 
Ek Martaba Kohniyon Tak Mubarak Noorani Haath 
Dhoye, Aur Sar- -e Anwar Ka Masah To Hota Hi Ek 
Dafa Hai Aur 


Paaon Sharif Bhi Ek Martaba Dhoye, Afzaliyat 
Bhi Kam Ho Gayi Aur Fazeelat Bhi Kam Ho Gayi, 
Mahaz Jawaz Ka Martaba Rah Gaya, Lekin Huzoor 
Sallallaho Ta’ala Alaihi Wasallam Ne Ye Kaam Kyun 
Kya? 


Isliye Ki Ummat Se Agar Kahin Faro Guzaasht 
(Bhool Chook, Kami) Ho Jaaye To Mahboob Ke Is Fel 
Ke Daman Mein Aa Kar Magbool Ho Jaaye, Koi Ek 
Martaba Aaza Ko Dho Le To Wuzu To Phir Bhi Ho 
Jaayega Magar Iska Jawaz Kaise Sabit Hoga? Mere 
Aaga Sallallaho Ta'ala Alaihi Wasallam Ne Bayane 
Jawaz Ke Liye Aisa Kiya Aur Bayane Jawaz To 
Mansabe Risalat Hai Aur Mansabe Risalat Ki Takmeel 
To Bahut Bada Sawab Hai, Hum Teen Martaba Aaza - 
e- Wuzoo Dhoyein Aur Huzoor Ek Martaba Dhoye To 

Huzoor Ka Ek Martaba Dhona Humare Teen Martaba 
Dhone Se Zyaada Sawab Rakhta Hai Jab Ke Bayane 
Jawaz Ho. 


Mere Kahne Ka Magsad Ye Tha Ki Ambiya 
Kiram Ki Taraf Zamb Ko Hagigatan Mansoob Karna 
Aur Ye Kahna Hagigatan Nabi Se Gunah Hua, 
Hagigatan Nabi Se Maasiyat Huyi, To Ye Nabiyon Ki 
Ismat Ka Inkar Hai Aur Ismat Nabuwwat Ke Liye 
Laazim Hai Aur Laazim Ka Inkar Karna Malzoom 
(Jiske Liye Koi Baat Laazim Ya Zaruri Ho) Ke Inkar 
Ki Taraf Muntij (Natija Dene Wala) Hoga. To Lihaza 
Natija Ye Nikla Ke Nabuwwat Ke Inkar Ka Murtakib 
Hua, Ambiya Maasoom Hai, Ismat Ke Ma’ana Kya 
Hai? Ismat Kise Kahte Hain? 


Maasoom Ke Liye Gunah Paida Hona Shar’an 
Muahal Hai : 


Mai Nahin Kahta "Musamra" Utha Ke Dekh 
Lein, "Musayara" Utha Ke Dekhein, "Sharahe 
Mawaqif" Utha Kar Dekhein, Ye Humare Ilme 
Kalaam Mein Aqaid Ki Badi - Badi Kitabein Hain, 
Inke Andar Saaf Maujood Hai Ki Ismat Ke Ma’ana 
Kya Hai? Masoom Use Kahte Hain Ke 

SS GE aS 
(U Ae Bird Pah) 


Are Maasoom Wo Hai Jis Ke Liye Gunah Paida 
Hi Nahin Kiya Gaya, To Jab Allaah Ta’ala Ki Taraf Se 
Paida Hi Nahin Hua To Ab Jo Tum Kahte Ho Ki Nabi 
Se Gunah Huye To Kya Tum Ne Paida Kar Diye? 

Nabi Ki Shaan Ye Hai Ke "Gunah Paida Hi 
Nahin Kiya Gaya" Are Nabi Wo Hai Jis Ke Liye 
Gunah Paida Hi Nahin Kiya Gaya, Jab Allaah Nabi Ke 
Liye Gunah Paida Hi Nahin Kiya To 


PAYO TAE OP 
Ke Kya Ma'ana Honge? Kya Ye Ma'ana Honge 
Ki Nabi Ne Gunah Kiye? 
4063985; 5 
Are Nabi Ke Liye To Gunah Paida Hi Nahin 


Hota Aur Jab Allaah Ne Paida Hi Nahin Kiya To Nabi 
Se Gunah Kaise Sarzad Huye? 

Gunah Par Qaadir Na Hone Aur Gunah Ke 
Paida Na Hone Mein Farq : 


Ab Ek Baat Arz Karta Hoon Ye Bari Barik Ilmi 
Baat Hai, Ahle Ilm Agar Ghaur Kare To Inshaa Allaah 

Samjh Mein Aa Jaayegi, Ilme Kalaam Ki Kitabo Mein 
Likha Hai Ke Ismat Ke Ma’ana Hain Jiske Liye Gunah 
Paida Hi Nahin Hua, Is Par Log Aitraaz Karte Hai Ke 
Jab Gunah Paida Hi Nahin Hua To Nabi Ke Andar 
Gunah Ki Qudrat Hi Nahin Aur Jab Nabi Ke Andar 
Gunah Karne Ki Qudrat Hi Nahin To Phir Gunah Na 
Karna Ye Konsa Kamal Hai? Seedhi Si Baat Hai Ek 
Shakhs Nabina Hai To Wo Kahe Ke Maine Kabhi Kisi 
Ko Buri Nazar Se Dekha Hi Nahin, To Log Kahenge 
Ke Tum To Dekh Hi Nahin Sakte, Ye Na Dekhna 
Tumhara Koi Kamal Nahin Hai, Kamal To Tab Tha Ki 
Tum Dekh Sakte Phir Na Dekhte, To Ye Jo Tum 
Nabuwwat Ke Liye Ismat Ke Ma’ana Batate Ho Aur 
Maasoom Ki Tarif Ho Ke Gunah Paida Hi Nahin Kiya 
Gaya To Ye To Koi Kamal Nahin. 


Allaahu Akbar! Bhai Baat Ye Hai Ke Allaah 
Ta’ala Jab Kisi Ka Imaan Salb Karta Hai To Aqal Wa 
Ilm Bhi Saath Hi Salb Ho Jati Hai, Mere Dosto Allaah 
Ta’ala Ki Taraf Se Kisi Ke Liye Gunah Paida Na Kiya 
Jane Se Kya Ye Zaruri Hai Ke Us Qudrat Ko Bhi 
Allaah Ne Salb Kar Liya Ho? 


Mahfooz Ke Liye Gunah Paida Na Hua 
Magar Shar’an Muhal Nahin : 

Khuda Ki Oasam! Iska Matlab Ye Nahin Hai 
Warna Mai Aap Se Puchta Hoon Batayein! Hazaro 
Auliya Allaah Duniya Mein Aise Paida Huye Ki 
Jinhone Gunah Nahin Kiya Aur Kyun Nahin Kiya? 
Jinhone Gunah Nahin Kiya, Jo Gunahon Se Mahfooz 
Rahe, Ye Bataye Ke Allaah Ne Unke Liye Gunah 
Paida Kiya Tha Ya Nahin Kiya Tha? 


To Mai Arz Karunga Aur Saaf-Saaf Lafzo Mein 
Arz Karunga Ke Allaah Tabarak Wa Ta’ala Jalla 
Jalaalahu Ne Unke Liye Gunah Paida Nahin Kiya Tha, 
Agar Allaah Unke Liye Gunah Paida Karta To Phir 
Unse Gunah Ka Sudoor Zaroori Tha, To Pata Chala 
Unke Liye Gunah Paida Nahin Kiya Gaya, Ab Aap 
Kahenge Ye To Saare Maasoom Ho Gaye, To Ye 
Ghalat Hai, Kyun Ghalat? Isliye Ghalat Hai Ke Allaah 
Tabarak Wa Ta'ala Jalla Jalaalahu Ne Jinke Liye 
Gunah Ko Paida Nahin Kiya Unki Do Qismein Hain, 
Ek Qism To Ye Hai Jinke Liye Gunah Paida Kiya 
Jaana Allaah Ta’ala Ki Hikmat Ke Khilaf Hai Aur 
Allaah Ta’ala Ne Qanoon Bana Diya Ke Unke Liye 
Gunah Ka Paida Karna Meri Hikmat Ke Bilkul Khilaf 
Hai, Aur Kuch Aise Log Hain Unke Liye Gunah Ka 
Paida Na Karna Koi Muhaale Sharayi To Nahin Hai 

Lekin Allaah Ne Unki Neki Aur Paaki Ki Bina Par 
Unke Liye Gunah Ko Paida Nahin Kiya, Lekin Ye 
Nahin Ke Unki Shaan Ye Thi Ke Unke Liye Gunah 
Paida Na Ho Ya Unke Liye Gunah Ka Paida Hona Koi 
Muhaale Sharayi Tha. Nabi Ke Liye Bhi Gunah Paida 
Nahin Hota Aur Mahfooz Wali Ke Liye Bhi Gunah 
Paida Nahin Hota. 


Farq Itna Hai Ke Nabi Ke Liye Gunah Paida 
Hona Muhaale Sharayi Hai Aur Wali Ke Liye Gunah 
Paida Na Hona Muhaale Sharayi Nahin. Ab Farq 
Samajh Gaye Ke Kisi Wali Ke Liye Gunah Ka Paida 
Hona Shar’an Muhaal Nahin Hai Lekin Nabi Ke Liye 
Gunah Ka Paida Hona Muhaale Sharayi Hai, To Dono 
Ke Liye Gunah Paida Nahin Hota, Ek Ke Liye Uski 
Azmat Wa Karamat Aur Paakizgi Ki Bina Par Aur 
Dusre Ke Liye Uski Nabuwwat Ki Bina Par, Aur Yaad 
Rakho Nabuwwat Ki Buniyad Par Jis ke Liye Gunah 
Paida Na Kiya Jaaye, Uske Gunah Ka Paida Hona 
Muhaale Sharayi Hai Aur Wali Se Gunah Ka Paida Na 
Ho Muhaale Sharayi To Nahin Tha Magar Uski 
Parhezgari Aur Karamat Ka Tagaza Ye Tha Ki Uske 
Liye Gunah Paida Na Kiya Jaaye. 

Main Ne Ismat Ke Ma’ana Bayan Kiye Ke 
KABI 

Masoom Wo Hai Jis Ke Liye Gunah Paida Hi 
Nahin Kiya Gaya, Aur Paida Kiya Jaana Uske Liye 
Muhaale Sharayi Hai Aur Ye Tarif Siwaye Nabi Ke 
Kisi Par Saadig Nahin Aati, Ye Baat Aap Ke Zehan 
Mein Aa Gayi, Nabuwwat Aur Wilaayat Ka Farg Bhi 
Aap Ke Saamne Aa Gaya, Hazaron Auliya Gunahon 
Se Mahfooz Hain Aur Nabi Gunah Se Mahfooz To 
Hota Hi Hai Magar Nabi Maasoom Ho Kar Gunah Se 
Mahfooz Hota Hai Aur Wali Mahfooz Ho Kar 
Gunahon Se Bacha Hua Hota Hai, Dono Ke Liye 
Gunah Paida Nahin Hota, Farg Itna Hai Ki Wali Ke 
Liye Gunah Ka Paida Hona Muhaale Sharayi Nahin 
Aur Nabi Ke Liye Gunah Ka Paida Hona Muhaale 
Sharayi Hai, Wali Se Gunah Sarzad Hona Shar’an 
Mumkin Hai Magar Nabi Se Gunah Ka Sarzad Hona 
Sharan Mumkin Nahin Hai. 


Ye Imkaane Sharayi Aur Imtinaae Sharayi Ka 
Farg Hai, Shariate Mutahhara Nabi Se Gunah Sarzad 
Hone Ko Mumtane (Mana) Oaraar Deti Hai Aur Wali 
Se Gunah Sarzad Hone Ko Muhaal Aur Mumtane 
Oaraar Nahi Deti, Natija Ye Nikla Ke Wali Gunah 


Zambik Ka Maana Aur Masla -e- Durood 26 





Nahin Karta Uska Gunah Bhi Paida Nahin Hota Aur 
Nabi Jab Gunah Nahin Karta Uska Bhi Gunah Paida 
Nahin Hua Jab Dono Ka Gunah Paida Nahin Hua To 
Farg Itna Raha Ki Wo Istihaala -e- (Na Mumkin) 
Sharayi Hai Aur Yaha Istihaala -e- Sharayi Nahin. 


Ab Mai Poochna Chahta Hoon Ke Wali Ke Liye 
Allaah Ta'ala Ne Gunah Paida Nahin Kiya, Bolein Ke 
Us Mein Gunah Karne Ki Qudrat Thi Ya Nahin Thi? 
Are Qudrat To Thi Magar Qudrat Ke Bawjood Allaah 
Ta’ala Ne Wali ki Azmat Ki Bina Par Us Ke Liye 
Gunah Paida Nahin Kiya, Agar Allaah Gunah Paida 
Karta To Wo Zaroor Murtakib Ho Jaata Kyun Ke Jis 
Cheez Ko Jis Ke Liye Allaah Paida Kare Wo Zaroor 
Uska Murtakib Hota Hai. 


Nabi Khaaliqe Hidaayat Nahin Balki 
Qaasime Hidayat Hai: 
Allaah Ta’ala Ne Jis Ke Liye Hidaayat Ko Paida 
Kiya To Usne Hidaayat Ko Ikhtiyar Kar Liya Aur Jis 
Ke Liye Hidaayat Ko Paida Nahin Kiya Usne Kabhi 
Hidaayat Ko Ikhtiyar Nahin Kiya, Is Liye Allaah 
Ta’ala Farmata Hai : 

'G6:28 gai PA 

Mere Pyare Mahboob! Hidaayat Ka Paida Karna 
Tera Kaam Nahin Ye Mera Kaam Hai, Main Ne Abu 
Jahal Ke Liye Hidaayat Ko Paida Nahin Kiya Isliye 
Usne Hidaayat Ko Ikhtiyar Hi Nahin Kiya, Jis Ke Liye 
Khuda Ne Hidaayat Ko Paida Nahin Kiya Wo 
Hidaayat Se Mahroom Raha Aur Jis Ke Liye Khuda 
Ne Gunah Paida Nahin Kiya Wo Gunah Se Paak Raha, 
Farq Ye Hai Kisi Ka Gunah Se Paak Rahna Shar’an 
Zaroori Hai Aur Kisi Ka Gunah Se Paak Rahna 
Shar’an Zaroori To Nahin Magar Uske Fazal Wa 
Karaamat Ka Taqaza Hai Ke Ye Gunah Se Paak Raha. 
Ambiya Alahimussalam Ke Liye Gunah Makhlooq 
Nahin Hua Aur Unke Liye Gunah Makhlooq Hona 
Shar'an Muhaal Hai Kyun Ke Ismat Laazime 
Nabuwwat Hai Magar Jis Tarah Gunah Karne Ki 
Quwwat Wali Ke Andar Thi Nabi Ke Andar Bhi Hai, 
Gunah Waha Bhi Makhloog Nahin Hua, Gunah Yaha 
Bhi Makhloog Nahin Hua, To Gunah Ke Paida Na 
Kiye Jaane Se Ye Lazim Nahin Aata Ke Qudrat Hi 
Salb Ho Gayi Qudrat Waha Bhi Hai Qudrat Yaha Bhi 
Hai, Kyun Ke Qudrat Gunah Nahin Hai. 


Mere Dosto! Gunah Karna Gunah Hai, Allaah 
Ta’ala Ne Paak Kaamil Waliyon Ko Bhi Gunah Se 

Paak Rakha Aur Allaah Ta'ala Ne Apne Har Nabi Ko 
Gunah Se Paak Rakha Aur Ambiya Ko Isliye Rakha 
Ki Unke Liye Shar’an Zaroori Tha Ke Gunah Se Paak 
Rahein Aur Kaamil Auliya Allaah Ko Isliye Paak 
Rakha Unke Liye Hifazat Unki Azmat Wa Shaan Ki 
Dalil Thi, To Natija Ye Nikla Ke Agar Allaah Ne Unke 
Liye Gunah Ko Paida Nahin Kiya To Is Se Unki 
Qudrat Ka Salb Ho Jaana Laazim Nahin Aata Aur 
Qudrat Ka Salb Ho Jaana Laazim Nahin Aata To 
Tumhara Ye Aitraaz Bhi Khaak Mein Mil Gaya Ke Jab 
Qudrat Hi Nahin To Phir Gunah Ka Na Karna Kamaal 
Nahin. 


Are Qudrat Hai, Qudrat Hai, Qudrat Hai, Magar 
Us Qudrat Ko Gunah Ke Liye Istimal Karna Nabi Ke 
Liye Makhloog Nahin Hua Aur Uska Makhloog Hona 
Shar'an Muhaal Hai, Ye Do Farq The Jo Maine Aap 
Ko Bata Diye. 


Ye To Ilmi Rang Mein Maine Mas'ala Ko 
Waazeh Kiya, Is Surat Mein Ke Jab "Zamb" Ki Izaafat 
Huzoor Sallallaho Ta'ala Alaihi Wasallam Ki Taraf 
Wagayi Hageeqi Ho, Lekin Yaha Ek Tareege Se Arz 
Kiye Deta Hoon. 

Kar Ke “Tumhare Gunah” Maange 


Tumhari Panah : 
N3 Glas IS ya UG G al WA 

Zamb Ke Andar To Do Aitbaar Hain, Do 
Ehtimaal Hain, Ek Ehtimaal Ye Hai Ki Zamb Fagat 
Sooratan Ho Hagigatan Na Ho, Wo To Ambiya Ki 
Shaan Ke Khilaf Nahin Hai, Jaise Abhi Maine Aap Ko 
Bataya, Doosra Ehtimaal Ye Hai Ki Zamb Waqayi 
Haqiqatan Gunah Ho, Agar Is Ehtimaal Ko Aap Lete 
Hain Aur Aap Zamb Ke Ye Ma’ana Lete Hain Ke Wo 
Gunah Bakhsh Diye Jo Agle Gunah Hain, To Phir 
Yaha Par Muzaafe Mazoof Hoga Aur Ma’ana Ye 
Honge 


"Wes Ql Be AS Gye KIKI LG al ak 
a 5" 
Agar Zamb Se Muraad Hagigatan Gunah Hai 
Aur Agar Zamb Ke Haqeeqi Ma’ana Murad Liye 
Jaayein To Ummat Ke Gunah Murad Lene Padenge Ke 


Aye Mere Mahboob! Maine Jo Fatah Mubeen Ata 
Farmayi Isliye Ki Teri Ummat Ke Agle Pichle Gunah 

Bakhsh Doon, Aur Agar Zamb Ke Hageegi Ma'ana 
Muraad Nahin Hai Balki Sooratan Hai To Wo Ambiya 
Ki Shaan Ke Layag Hai, Aur Wo Isiliye Hai Ke 
Ambiya Ke Us Fel Ke Daaman Mein Ummat Ke 
Hageegi Gunah Muaaf Kar Diye Jaayein, Dono 
Suraton Mein Ma’ana Sadiq Hai 
"Glas LYS ya a5 al sad 

Mere Mahboob! Taaki Allaah Ta’ala Muaaf Kar 
De Un Gunahon Ko Tere Ghulamo Ke Jo Tere Us 
Zamb Ke Daman Mein Aa Gaye Jo Sooratan Zamb 
Hai, Hagiqatan Nahin, Aur Dusre Ye Ke Mere 
Mahboob! Hum Ne Fatah Mubeen Aap Ko Ata 
Farmayi Taaki Aap Ki Ummat Ke Agle Pichle 
Gunahon Ko Hum Aap Ke Liye Muaaf Kar Dein. 


Dono Taujihein (Dalail) Sahih Hain Aur Kisi 
Taujih Ki Buniyad Par Huzoor Sallallaho Ta’ala Alaihi 
Wasallam Ki Zaate Paak Ka Gunahgar Hona Saabit 
Nahin Hota To Huzoor Ke Daamane Muhammadiyat, 
Daamane Nabuwwat, Daamane Risaalat Aur Daamane 
Ismat Par Kisi Gunah Ka Dhabba Nahin Aata Aur Jo 
Log Is Hagiqat Ko Nahin Samajhte Yaad Rakho Ke 
Wo Qur’aan Ko Nahi Qur’aan Ko Nahin Samajhte Aur 

Unhone Shaane Nabuwwat Ko Bhi Nahin Samjha, Aur 
Ab Mai Aap Ko Bataana Chahta Hoon Ye Jo Hagigate 
Haal Aap Ke Saamne Waazeh Ho Gayi To Ab Aayate 
Kareema Ka Mafhoom Apne Zehan Mein Khoob 
Pukhta Kar Lijiye. 


Ismat Ke Mafhoom Ko Saamne Zara Waazeh 
Karna Chahta Hoon Ke Ambiya Alaihimussalam 
Wagayi Gunahon Se Paak Hain, Hagigatan Gunah Ka 
Koi Asar Ambiya Par Nahin Aata, Aur Har Nabi Ka 
Daaman Gunah Ki Najaasat Se Hagigatan Paak Hai Is 
Mein Koi Shak Nahin. 


Dekhiye! Agar Ambiya Alaihimussalam Ko Aap 
Maasoom Nahi Maante Aur Ambiya Ke Liye Aur Aap 
Sallallaho Ta’ala Alaihi Wasallam Ke Liye Gunah 
Saabit Karenge To Gunah Do Tarige Se Hoga, Gunah 
Qaul Se Hoga Ya Fel Se Hoga, Gunah Do Hi Baaton 
Se Hoga, Kisi Ne Jhoot Bola Ye Qaul Hai Ya Nahin, 
Kisi Ne Gheebat Ki Ye Qaul Hai Ya Nahin, Kisi Ne 
Kisi Par Bohtaan Lagaya Ye Qaul Hai Ya Nahin, Kisi 
Ne Laghwiyaat Bake To Gunah Ya To Qaul Se Ya Fel 
Se Hoga, Kisi Ne Rishwat Li, Sood Liya, Haram 
Khaya, Kisi Ne Behayayi Ka Kaam Kar Liya, Kisi Ne 

Fel Mein Hoga Ya Qaul Mein Hoga, Dono Se Alag 
Nahin Ho Sakta, To Natija Kya Nikla? Agar Nabi 
Maasoom Nahin To Hukme Ittiba Wa Itaa’at Mustaqil 
Kyon? 





Natija Ye Nikla Ke Allaah Tabarak Wa Ta'ala 
Jalla Jalaalahu Ne Qur’aan Mein Irshad Farmaya : 
aki KANG AGA GAANO 
31: ol poe lš, 
Mere Pyare Mahboob! Unse Farma Dijiye 
Agar Tumhein Allaah Ki Muhabbat Ka 
Daawa Hai To Meri Pairwi Karo 


Ab Huzoor Ki Pairwi Ya To Qaul Mein Hogi Ya 
Fel Mein Hogi, Ab Agar Huzoor Sallallaho Ta’ala 
Alaihi Wasallam Se Gunah Sarzad Hona Mumkin Hai 
To Iska Matlab Ye Hoga Ki Mere Mahboob! Kya Tum 
Par Bhi Farz Hai Ke Tum Gunah Karo, Unhone Gunah 
Ki Baat Kahi Tum Bhi Gunah Ki Baat Kaho, Unhone 
Gunah Ka Kaam Kya Tum Bhi Gunah Ka Kaam Karo, 
Aur Ye Bilkul Muhaal Hai, Ye Bilkul Mumkin Nahin, 
To Pata Chala Nabi Ka Qaul Bhi Gunah Se Paak Hai, 

Nabi Ka Fel Bhi Gunah Se Paak Hai, Warna Hum Ko 
Kaise Hukm Diya Jata Ke 


Meri Itaa’at Karo 


Jab Allaah Ta’ala Ne Apne Habib Sallallaho 
Ta’ala Alaihi Wasallam Ki Pairwi Ko Hum Par Farz 
Qarar De Diya To Maalum Hua Ke Wo Gunah Se Paak 
Hain, Unka Qaul Bhi Gunah Se Paak Hai Aur Unka 
Fel Bhi Gunah Se Paak Hai. 


Suniye! Allaah Ta'ala Farmata Hai: 
251121; abl | kab! 
gel 54: 92K) 


Logo! Itaa’at Karo Allaah Ki Aur Itaa’at 
Karo Rasool Ki. 


Itaa’at Ke Kya Ma’ana Hain? Itaa’at Ke Ma’ana 
Hain "Farmabardari" Ye Bhi Do Hi Baaton Mein Hogi, 
Jo Rasool Kahein Wo Maan Lo Aur Jo Rasool Kar Ke 
Dikhayein Wo Kar Lo, Itaa’at Bhi Qaul Ya Fel Mein 
Hoti Hai Aur Ittiba Bhi Qaul Wa Fel Mein Hoti Hai, 
Ab Mujhe Ye Batayein Ke Agar Rasool Ke Qaul Wa 
Fel Mein Gunah Sarzad Hua Ho Pahle Ya Baad Ko To 
Phir Unki Itaa’at Kaise Ho Sakti Hai? Iska Matlab To 

Ye Hoga Ke Tum Bhi Gunah Karo Aur Gunah Karna 
Farz Hoga, Phir Jis Baat Ka Karna Farz Ho Wo Gunah 
Kaise Hoga? Aap Hi Batayein? 

To Pata Chala Rasool Gunah Se Paak Hai, 
Shayad Aap Ke Zehan Mein Ye Khayal Aaye Ki Yaha 
To Teen Baatein Hain 


L IA shal Al | kab 
(59417) 


Allaah Ta'ala To Khair Allaah Hai, Huzoor 
Gunahon Se Paak Hai, Chonki Maasoom Hain, Nabi 
Hain Ke Unki Itaa'at Farz Hai, To Agar Itaa'at Farz 
Hone Se Ismat Sabit Hoti Hai To Itaa'at To "Oolil 
Amr" Ki Bhi Farz Hai, Kyon Ke Farmaya "Oolil Amr 
" Ki Bhi Itaa’at Karo, To Matlab Ye Hua Nabi Bhi 
Maasoom Hai " Oolil Amr" Bhi Maasoom. 


Halanki Ismat To Ambiya Ka Khassa Hai Aur 
Jab Ambiya Ka Khassa Hai Phir "Oolil Amr” To 
Maasoom Nahin Ho Sakte, Oolil Amr Khwah Wo 
Mujtahideen Hon Ya Wo Amraa (Badshah) Hon Kisi 
Surat Mein Bhi Koi Maasoom Nahin Ho Sakta. 


Iska Jawab Deta Jaun, Wo Jawab Ye Hai Ke 
Allaah Ta'ala Ne "Ati'oo" Ka Lafz Do Baar Farmaya 


Zambik Ka Maana Aur Masla -e- Durood 35 





APAN NG 

"Ati’oo Oolil Amr" Nahin Farmaya Balki " Oolil 
Amr" Ke Liye Allaah Ta'ala Ne Sirf Atf Farma Diya 
Aur Do Jagah "Ati’?oo" Farma Diya, Kya Matlab? 
Matlab Ye Hai Ke Allaah Ki Itaa’at Bhi Mustaqil Hai 
Aur Huzoor Sallallaho Ta’ala Alaihi Wasallam Ki 
Itaa’at Bhi Mustaqil Hai Aur Oolil Amr Ki Itaa’at 
Mustaqil Nahin Hai Balki Allaah Wa Rasool Ki Itaa'at 
Ke Miyaar (Usool) Par Dekh Lo Agar Sahih Hai To 
Karo Nahin Hai To Na Karo. 


Lihaaza Nabuwwat Ki Ismat Saabit Ho Gayi, 
Oolil Amr Ki Ismat Saabit Nahin Huyi, Ye Baat Aap 
Samajh Gaye, Allaah Ta'ala Farmata Hai: 


4b) SEKI 225 lG; 
(64: Hiss )- 

Hum Ne Koi Rasool Aisa Nahin Bheja Jis Ki 
Allaah Ki Izn Se Itaa'at Na Ki Jaaye Maloom Hua Har 
Rasool Mutaa (layige Itaa’at) Hota Hai Aur Itaa’at 
Qaul Wa Fel Mein Hoti Hai, To Pata Chala Har Rasool 


Qaul Wa Fel Mein Paak Hai, Aur Allaah Irshad 
Farmata Hai : 


"BO: sLudS) ERL 

Jis Ne Rasool Ki Itaa'at Kar Li To Usne Allaah 
Ki Itaa'at Kar Li Itaa'at To Oaul Wa Fel Mein Hoga, 
To Pata Chala Rasool Ke Qaul Ki Itaa’at Karna Rasool 
Ke Fel Ki Itaa’at Karna Ye Allaah Ki Itaa’at Karna 
Hai. Ab Agar Rasool Ke Qaul Wa Fel Mein Gunah Hai 
To Imaan Se Kahna Ke Wo Gunah Karna Kab Allaah 
Ki Itaa’at Hogi? Isliye Pata Chal Gaya Ke Rasool Ki 
Itaa’at Mustaqlan Farz Hai Aur Rasool Ki Ittiba 
Mustaglan Farz Hai Aur Jab Ye Mustaqlan Farz Hai 
To Nabi Ka Qaul Bhi Gunah Se Paak Hai, Nabi Ka Fel 
Bhi Gunah Se Paak Hai, Aur Ye Gunah Se Paak Hona 
Aisa Hai Ke Gunah Hona Nabi Se Shar’an Muhaal Hai 
Aur Uska Makhloog Hona Bhi Shar’an Muhaal Hai, 
Lihaaza Jis Ke Gunah Ka Makhloog Hona Shar’an 
Muhaal Ho Wo To Nabi Hota Hai Aur Istihaala Khalge 
Zamb Se Qudrat Ka Salb Hona Laazim Nahin Aata, 
Qudrat Apne Maqam Par Hai, Hum Ambiya Ki Qudrat 
Ke Munkir Nahin Hai, Haan Ambiya Ki Maasiyat Ke 
Munkir Hai, Unke Gunah Ke Munkir Hai Ke Ambiya 
Se Gunah Nahin Hota, Ambiya Se Nafarmani Nahin 
Hoti, Lekin Allaah Ta’ala Unhein Qudrat Deta Hai Aur 
Qudrat Ki Kamaal Ka Miyaar Hai, To Qudrat Ki Nafi 
Nahin Maasiyat Ki Nafi Hai, Ye Baat Zehan Mein 
Rakh Lein, Ab Jo Baat Main Aap Ko Batana Chahta 
Hoon, Aap Us Par Ghaur Farmayein. 

Be'asat Se Pahle Kafiron Ne Bhi Be-Gunah 
Ma’ana : 


Mere Pyaare Dosto Aur Muhtaram Azeezo! Aaj 
Islam Ka Daawa Kar Ke Hum Rasool Ki Maasiyat 
Sabit Karein Aur Rasool Ke Liye Gunah Saabit Karein 
To Humein Sharam Nahin Aati, Qur'aan Utha Kar 
Dekhiye Huzoor Sarware Aalam Sallallaho Ta'ala 
Alaihi Wasallam Ne Chaalis Saal Ki Umar Sharif Ke 
Baad Jab Nabuwwat Ka Izhaar Farmaya, Nabuwwat 
Ka Daawa Farmaaya To Munkiro Ne Nabuwwat Ka 
Inkar Kiya Ya Nahin Kiya? Inkar Kiya To Allaah 
Ta’ala Ne Farmaya Mere Pyaare Habeeb Tere Daawa 
-e- Nabuwwat Ka Inkaar Kar Rahe Hain, In Ko Ek 
Daleel Bayaan Kar Dijye Allaah Ta’ala Ne Farmaya : 

(16/355) 

Mere Pyare In Se Kah Dein Ke Is Daawa -e- 

Nabuwwat Ke Izhaar Karne Se Pahle Apni Umar Ka 


Chaalis Baras Ka Hissa Tum Mein Guzaar Chuka 
Hoon. 

Meri Paidayish Makka Mein Huyi, Paidayish 
Tum Par Makhfi (Chhupa) Nahin, Mera Bachpan 
Makka Mein Guzra Wo Bhi Tum Pe Makhfi Nahin, 
Ladakpan Mera Tum Mein Guzra, Meri Jawaani Ke 
Lail (Raat) Wa Nihaar (Din) Aur Ek-Ek Lamha 
Tumhari Nigahon Ke Saamne Hai, Meri Chaalis Baras 
Ki Umar Tum Mein Guzri, Chaalis Baras Ki Umar Ek 
Miyaar Hai, Agar Koi Bhi Aib Kisi Mein Chhupa Ho 
To Chaalis Baras Ki Umar Tak Wo Zaroor Baahar Aa 
Jata Hai, To Chaalis Baras Guzar Gaye Agar Mera Koi 
Aib Bahar Aaya Ho To Batao? Ye Dushmano Ko, Abu 
Jahel Ko, Abu Lahab Ko, Utbaa Ko, Shaibah Ko, 
Yahoodiyon Ko, Nasraniyon Ko, Mushrikon Ko, Boot 
Paraston Ko Kaha Gaya. 


Ab Aap Mujhe Ye Batayein Jab Dushmano Ke 
Saamne Apne Aap Ko Pesh Kar Diya Jaaye Ki Nikal 
Lo Koi Aib, Nikal Lo Koi Gunah Hai To, Agar Koi 
Gunah Ho To Dushman Usko Bayan Karne Se Baaz 
Rahega? 

Lekin Mere Dosto Aur Azeezo! Allaah Ne 
Farmaya : In Dushmano Ke Saamne Chaalis Baras Ki 
Umar Pesh Kar Dein Aur Unse Kaho Batao Koi Ghalti 
Hai To Nikaal Lo, Koi Aib Hai To Nikaal Lo, Khuda 
Ki Qasam Dushmane Mustafa Ko Na Unke Bachpan 

Mein Koi Aib Nazar Aaya, Chaalis Baras Tak Huzoor 
Ki Umar Sharif Ke Kisi Lamhe Mein Dushmano Ko 
Aib Nazar Nahin Aaya. 


Batao Jin Se Izhaare Nabuwwat Se Pahle Koi 
Gunah Nahin Hua Wo Izhaare Nabuwwat Ke Baad 
Gunah Ke Liye Rah Gaye The? Sochne Ki Baat Hai, 
Izhaare Nabuwwat Ke Baad To Unki Zaate Paak Se 
Gunah Ka Tasawwur Door Ho Gaya, Kyon Ke 
Gunahon Se To Wo Rokne Aaye The Agar Aap Gunah 
Karne Baith Jaayein To Batayein Unki Be’ asat (Risalat 
Ke Zamane) Ka Magsad Kaise Poora Hoga? Aur Jo 
Zaate Paak Izhaare Nabuwwat Se Pahle Gunah Se 
Paak Hai Khuda Ki Qasam! Izhaare Nabuwwat Ke 
Baad To Ba Tareeqga -e- Awla Gunah Se Paak Hai, 
Isliye Ye Kahna Ke 


Z Fee, | 1⁄4 9 LA DI 
BCs As ab 


Ke Ma’ana Ye Hai Ke Aap Ke Agle Pichle 
Gunahon Ko Muaaf Kar Diya, Are Wo Agle Pichle 
Gunahon Ka Zamana To Batao Kis Zamane Mein Wo 
Huzoor Se Gunah Huye? Are Dushman Mere Aaqa Ka 
Gunah Na Pakad Sake Aur Aaj Islam Ka Daawa Karne 
Waale Mere Aaga Ke Agle Pichle Gunahon Ka Daawa 
Kar Rahe Hain, Qur’aan Ki Aayat Ka Matlab Ye Hai 

Ke Mere Mahboob! Hum Ne Fatah Mubeen Aap Ko 
Ata Farmayi Taaki Pyaare Habib Aap Ki Ummat Ke 
Gunah Aap Ke Liye Hum Bakhsh Dein. 


Ye Is Qabil Nahin Ke Inko Bakhsha Jaaye, Tere 
Liye Bakhsh Dein, Tere Sabab Se Bakhshein, Tere 
Liye Bakhshenge, Mere Mahboob! Tere Tufail 
Bakhshenge, Mere Pyare Habeeb! Hum To Tere Liye 
Bakhshenge, Kyon Ke Hum Ne Unko Nahin Dekha 
Hum Ne To Tera Chehra Paak Dekha Hai Hum To 
Tere Liye Unke Gunahon Ko Bakhshenge, To Batao 
Ye Mere Aaga Ka Ahsaan Nahin? Kitna Bada Ahsaan 
Hai Jin Ke Liye Humare Gunah Bakhshe Gaye, Is 
Ahsaan Ka Humein Ye Badla Dena Tha Ke Unko Hi 
Gunahgaar Thahra Dein? Kitna Ghazab Aur Kitna 
Afsos Naak Hai Aisa Khayal. 


Maine Aap Ko Tamam Pahloo Bata Diye Aur 
Dalilo Se Saabit Kar Diye Aur Bata Diya Ke Nabi 
Maasoom Hai Ke Jis Ke Liye Gunah Paida Nahin Hua, 
Aur Shar’an Gunah Ka Paida Hona Uske Liye Muhaal 
Hai Aur Qudrat Maujood Hoti Hai, Hum Qudrat Ki 
Nafi (Inkar) Nahin Karte, Hum Gunah Ki Nafi Karte 
Hai, Maasoom Wo Hai Jisse Gunah Sarzad Na Ho Aur 

Mere Aaga Maasoom Hain, Har Nabi Maasoom Hai, 
Aur Jis Nabi Ka Koi Gunah Ye Pesh Karenge To 
Maine Uska Qaida Aap Ko Bata Diya Ke Wo 
Haqiqatan Gunah Nahin Hai Balki Wo Gunah Ke 
Mushaabeh Hai Aur Mushaabeh Hona Us Hikmat Ke 
Liye Hai Ke Ummat Ke Gunahon Ko Uske Sadge 
Mein Bakhsh Diya Jaaye Aur Ummat Ko Istighfar Ka 
Hukm Diya Jaaye. Ambiya Alaihimussalam Baghair 
Hagigatan Gunah Ke Istighfar Kar Rahe Hain To Tum 
Haqiqatan Gunah Kar Ke Bhi Istighfar Na Karo To 
Afsoso Hai Tum Par, To Nabi Ki Seerat Mukammal 
Karne Ke Liye Aur Nabi Ke Daman Mein Ummat Ke 
Gunahon Ki Muaafi Ke Liye, Ek Wasila Paida Karne 
Ke Liye Is Qism Ke Af'aal Nabiyon Se Sarzad Karaye 
Gaye Jo Haqiqatan Gunah Nahin The, Har Nabi 
Haqiqatan Gunah Se Paak Hai Aur Mere Aaqa Paak 
Hain, Tayyab Hai, Taahir Hai. Ab 


IS Go AIAI A 
Ke Ma'ana To Maine Aap Ko Bata Diye Aur 
Bahut Wazaahat Ke Saath Bata Diye Aur Tamam Ko 
Maine Mubarhan (Dalail Se Saabit) Kar Diya, Agar 
Koi Maanta Hai To Maane Nahin Maanta Hai To Na 


Maane, Maine To Hagigat Ka Izhar Aap Ke Saamne 
Kar Diya. 


Zambik Ka Maana Aur Masla -e- Durood 42 





Aap Sallallaho Ta'ala Alaihi Wasallam Ki Koi 
Baat Khata Nahin : 


Ab Iske Baad Doosri Baat Arz Karta Hoon Wo 
Tatimma (Khatima) Hai Is Bahas Ka, Aur Wo 
Tatimma Ye Hai Ke Kahte Hain Bhai Dekho Hadees 
Mein Aaya Hai, Rasool Sallallaho Ta’ala Alaihi 
Wasallam Ne Farmaya : Dekho Jo Baat Main Tum Se 
Allaah Ki Taraf Se Kahun Wo Maan Lo Aur Jo Apni 
Taraf Se Kahun To Mai Tumhari Tarah Bashar Hoon, 
To Ho Sakta Hai Ghalati Ho Jaaye, To Uska Manna 
Tum Par Zaroori Nahin, Jo Baat Main Tumhein Apni 
Taraf Se Kahun, Hadees Mein Alfaaz Hain 


SANS (JE pada) 147 Bo ae YG LIVI GW 8 Ss) 
(FE YING GA a h SE SASS a GIRS Sp palag oy SI 

Hadees Mein Ghalti Ka Lafz Nahin Hai, Lafz 
Bashar Se Ye Ghalti Ka Ma’ana Nikaal Lete Hain, 
Kahte Hain Agar Wagayi Huzoor Se Ghalati Nahin 
Huyi, Koi Gunah Nahin Hua, To Ye Kyon Farmaya Ke 
Jo Baat Allaah Ki Taraf Se Kahun Wo Maan Lo, Agar 


Apni Taraf Se Kahun To Mai Tumhari Mis! Bashar 
Hoon, Is Hadees Ka Kya Matlab Hua? 

Aaj Mai Is Hadees Ka Matlab Samjha Dena 
Chahta Hoon, Azeezane Muhtaram! Ab Kya Kaha 
Jaaye Jis Qaum Ne Tahiya (Iraada) Kar Liya Ho Ke 
Rasool Ka Koi Ahsan Hi Nahin Maanege To Us Qaum 
Ka Kya Ilaaj Hai? Mere Dosto! Ye Jo Huzoor 
Sallallaho Ta'ala Alaihi Wasallam Ne Farmaya : Ye 
Ummat Par Bahut Bada Ahsaan Hai, Aur Wo Ahsaan 
Kya Hai? 


J Jl e= or 
Aur 

Kg pil agp oe 
Ye Do Jihatein Huzoor Sallallaho Ta'ala Alaihi 
Wasallam Ne Bayan Farma Di. Ek Jihat Bashariyat Ki 
Hai Aur Ek Jihat Risaalat Ki Hai Farmaya : Risaalat Ki 
Jihat Se Jo Baat Kahunga, Zaahir Hai Wo Allaah Ki 
Wahee Se Hogi, Allaah Ka Hukm Hoga, Uska Manna 
Tumhare Liye Zaroori Hai, Lekin Agar Koi Baat Main 
Apni Bashariyat Ki Taraf Se Kah Doon To Uska 
Manna Tum Par Zaroori Nahin, Agar Tum Usko Na 
Maano Aur Us Par Amal Na Karo To Ye Aur Baat Hai 
Ke Tum Barkat Se Mahroom Ho Jao, Lekin Tum 
Gunahgar Nahin Hoge, Do Haisiyatein Mere Rab Ne 
Isiliye Ata Farmayi Ke Jo Baat Mai Jihate Risaalat Se 

Kahun Uski Paabandi Tum Par Laazim Hai, Agar Har 
Baat Jihate Risaalat Se Ho To Jitni Baatein Kahunga 
Sab Tum Par Farz Hoti Chali Jaayegi Aur Jo Mai 
Karunga Sab Tum Par Laazim Hote Chale Jaayenge 
Aur Tum Had Bandiyon Mein Mubtila Ho Jaoge, Tum 
Par Badi Qaidein Aa Jaayengi Aur Jitni Qaidein 
Badhengi Usi Qadr Tumhare Liye Mushkil Hogi, Tum 
Un Qaidon Ko Bardasht Nahin Kar Sakoge, To Phir 
Gunah Honge, Tum Un Pabandiyon Se Nikloge, Natija 
Kya Hoga Ke Tum Gunahon Mein Mubtila Ho Jaoge, 
Isliye Tum Par Aasani Ke Liye Do Jihatein Hain, 
Risaalat Ki Jihat Se Jo Kaam Hai Wo Nahin Karoge 
To Gunahgar Hoge, Magar Bashariyat Ki Jihat Se Kah 
Dun To Na Karne Se Gunahgar Nahin Hoge, 
Rasoolullahh Ka Ye Bada Karam Hai, Bada Ahsaan 
Hai, Tumhare Liye Aasani Kar Di, Sahoolat Kar Di, 
To Aasani Aur Sahulat Karne Ka Ye Natija Hai Ki 
Huzoor Sallallaho Ta’ala Alaihi Wasallam Ke Baare 
Mein Hum Kahein Ke Ma’az Allaah Wo Hum Jaise 
Bashar Aur Ghalatkaar Hain, Unko Ghalati Ka 
Murtakib Qarar Dena Ahsaan Ka Badla Nahin Hai. 


Dip E 
EUS ce ally Jad 


Mai Aap Ko Ek Do Misaal De Dena Chahta 
Hoon Ek Misaal To Hazrate Ali Ke Waqiya Mein Hai 

Aur Ek Misaal Hazrate Huzn Ka Wagiya Hai Aur Ye 
Dono Bukhari Mein Hain. 


Ba-Zahir Hukm Magar Hagigat Mein Ali 
Radiallaho Ta'ala Anho Ke Ishg Ka Imtihaan: 
Soorate Haal Ye Huyi Ke Sulah Hudaibiya 
Muamla Aaya Us Muamle Mein Huzoor Sallallaho 
Ta’ala Alaihi Wasallam Ne Likhwaya : 
aul 325055 AE pas Ga id 
2699: se... AA £ —CA451: f etahi Fb SM We fs) 
GEA AA pe 
Ye Woh Sulah Naama Hai Jis Par Muhammad 
Rasoolullahh Ne Mushrikine Makka Se Sulah Ki, To 
Jab 


Penan (9A G 


Us Party Ne Dekha Jo Mushrikino Ki Thi, 
Unhone Kaha Hum Aap Ko Muhammadur 
Rasoolullahh Maante To Jhagda Hi Kya Tha, Hum 
Aap Ko Muhammadur Rasoolullahh Nahin Maante, 
Aap Rasoolullahh Ka Lafz Yaha Se Kaat Dein, Aap Ye 
Likhein 


dbl is CAS D cots lis 

Sarkare Do Aalam Sallallaho Ta'ala Alaihi 
Wasallam Ne Farmaya Tum Mujhe : Muhammadur 
Rasoolullahh Maano Ya Na Maano Main To Allaah Ka 
Rasool Hoon, Unhone Israar Kiya Lafz Rasoolullahh 
Ko Kaat Dein Warna Hum Koi Baat Nahin Karte, Ab 
Allaah Ka Hukm Aise Hi Tha Mere Pyaare Jo Ye 
Kahein Maante Chale Jaayein, Hikmat Ka Taqaza 
Yahi Hai. 


Chunanche Allaah Ke Pyare Habeeb Ne Allaah 
Ki Wahee Ke Mutabiq Unki Baat Maani Aur Hazrate 
Ali Se Farmaya : Aye Ali Lafz Rasoolullahh Ko Yaha 
Se Mahw Kar Do 


"ails PANEL 


Ab Ye Huzoor Ka Kalima Hai Ya Nahin? 
“Umhu” Amr Ka Sigha Hai, Ab Ye Jo Huzoor Ne Amr 
Hukm) Farmaya : Ye Kon Sa Tha "Man Jihatul 
Risaalat" Tha Ya "Man Jihatul Bashariyat" Tha? Faisla 
Karo, Ye Jo Amr Tha "Umhu" Aye Ali Isko Mahw Kar 
Dein, Lafz Rasoolullahh Ko Mita Dein Aur Yaha Ibne 
Abdullah Ka Lafz Likh Dein, Ab "Umhu" Jo Amr 
Farmaya Agar Usko Man Jihatul Risaalat Kaho To 
Phir Hazrate Ali Ko Inkaar Karne Ka Koi Mauga Hi 
Nahin Tha, Jo Risaalat Ki Jihat Se Huzoor Koi Hukm 

Dein, Koi Musalman Inkar Kar Sakta Hai? Nahin Kar 
Sakta, Lekin Huzoor Ne Farmaya : 


"¿É Ga 
To Hazrate Ali Ne Kya Jawab Diya? Hazrate Ali 
Ne Arz Kiya 


1915415 
2699: ye NY ASA AIS P PASAN ANINO 
GA AP NAN 
Mere Aaqa Mai Qasam Kha Kar Kahta Hoon 
Lafz Rasoolullahh Ko Nahin Mitaunga. 


Ab Aap Mujhe Batayein Ke Allaah Ke Rasool 
Ke Hukm Ko Na Manne Ke Liye Qasam Khana Ke 
Lafz "Rasoolullahh" Ko Nahin Mitaunga Kya Ye 
Imaan Ki Nishani Hai? Batao Kya Hazrate Ali 
Gunahgar Huye? Nahin Huye, Kyon? 

Isliye Ke "Umhu" Ka Hukm "Man Jihatul 
Risaalat" Nahin Tha Balki "Man Jihatul Bashariyat" 
Tha Aap Samjhiye! Aur Hazrate Aliyyul Murtaza 
Karamallaahu Wajhahul Kareem Ne Beshaq Ba-Zahir 
Us Amr Ko, Us Hukm Ko Nahin Maana , Lekin Iske 
Pase Parda Huzoor Ki Kamaale Tazeem Huzoor Ki 
Kamaale Mahabbat Kaar Farma Thi. 

Tarke Amr Ki Saza Rafae Barkat : 


Ab Ek Aur Baat Batata Hoon Wo Bhi Bukhari 
Mein Hai, Saeed Bin Musayyab, Saeed Taabayi Hain, 
Musayyab Unke Baap Sahabi Hain Aur Musayyab Ke 
Baap Hai "Huzn", Saeed Bin Musayyab Riwayat Karte 
Hain Ke Mere Daada Huzn Huzoor Sallallaho Ta’ala 
Alaihi Wasallam Ki Khidmat Mein Haazir Huye, 
Huzoor Ne Farmaya : 


KG 

Aap Ka Naam Kya Hai, Unhone Arz Kya Mera 
Naam Huzn Hai, Huzn Arabi Zubaan Mein Kahte Hain 
Badi Sakht Zamin Ko, Jis Mein Badi Sakhti Ho Aur 
Sa’oobat (Sakhti) Ho, Jab Unhone Kaha Mera Naam 
Huzn Hai To Huzoor Ne Farmaya : 

Tu Huzn Nahin Tu Sahal Hai Aur Sahal Kahte 
Hain Narm - Narm Zamin Ko, Jab Huzoor Ne Farmaya 

To Hazrate Huzn Ne Jawab Diya 

AA ha ney 

(4097124? JU AIC bebe CE) 


Huzoor Main To Wo Naam Nahin Badlunga Jo 
Mere Baap Ne Rakha Hai. 


Ab Batayein Ke Huzn Ne Kaha Mai Naam Nahin 
Badlunga, Is Par Huzn Gunahgar Huye? Agar 
Gunahgar Hote To Huzoor Farma Dete Ke Toone 
Mere Hukm Ko Radd Kya Hai, To Aasi Hai, Gunahgar 
Hai, Jab Huzoor Ne Is Par Khamoshi Ikhtiyar Farmai 
To Maaloom Hua Aur Hadeese Taqreeri Se Saabit Ho 
Gaya Ke Wo Gunah Nahin Tha, Warna Mumkin Nahin 
Hai Huzoor Ke Saamne Koi Gunah Kare Aur Huzoor 
Gunah Par Inkaar Na Faramayein, Hazrate Ali Ka 
Inkaar Karna Wo Bhi Gunah Nahin Tha Aur Uski 
Daleel Bhi Ye Hai Ke Mere Aaga Ne Inkaar Nahin 
Farmaaya, Aur Hazrate Huzn Ka 


KEDI 
Kahna Bhi Gunah Nahin Tha Kyun? 


Daleel Ye Hai Ke Unke Us Inkaar Ko Huzoor Ne 
Gunah Nahin Qaraar Diya Aur Jab Huzoor Ne Gunah 
Qaraar Nahin Diya To Maaloom Hua Ke Huzoor Ka 
Ye Hukm Jihate Risaalat Se Na Tha Balke Jihate 
Bashariyat Se Tha, Hazrate Ali Ne Agar Huzoor Ke 

Hukm Par Amal Nahin Kiya To Hazrate Ali Ka Barkat 
Se Mahroom Hone Ka Muamla Bhi Nahin Aaya 
Kyon? Ishye Ke Waha Muhabbat Aur Azmat Pase 
Parda Kaar Farma Thi, Magar Hazrate Huzn Ne 
Huzoor Ka Hukm Jo Bashariyat Ke Jihat Se Tha Usko 
Unhone Nahin Ma'ana, Wo Gunahgaar To Nahin 
Huye Kyon Ke Wo Hukm Jihate Bashariyat Se Tha 
Jihate Risaalat Se Nahin Tha, Wo Gunahgaar To Nahin 
Huye Magar Hukm Na Manne Ki Wajah Se Badi 
Barkat Se Mahroom Ho Gaye Aur Wo Kya Hai? 


Hazrate Saeed Ibne Musayyab Farmate Hain 
Mere Daada Ne Kaha Huzoor Ye Huzn Naam Mere 
Baap Ne Rakha Hai Aur Jo Naam Mere Baap Ne 
Rakha Hai Mere Aaga Main Use Badalna Nahin 
Chahta, To Farmate Hain 


Iska Baad Humesha Humare Andar Intihaayi 
Sakhti Aur Shiddat Rahi Aur Sakhti Hum Par Chaa 
Gayi, Sakhti Mein Hum Mubtila Ho Gaye, Badi 
Shiddat Hum Par Taari Ho Gayi Kyon? 

Isliye Ke Huzoor Ka Hukm Unhone Inkaar Kar 


Diya Tha, Agarche Gunahgaar To Nahin Huye, Kyon 
Ke Wo Hukm Man Jihatil Risaalat Nahin Tha Magar 

Wo Hukm Jo Man Jihatil Bashariyat Tha Uske Na 
Maanne Se Bhi Wo Us Barkat Se Mahroom Ho Gaye 
Jo Barkat Unko Haasil Ho Sakti Thi, Wo Sakhti Aur 
Sa’oobat Aur Shiddat Unke Andar Humesha Baaqi 
Rahi. 


Azeezane Mohtaram! Ye Farq Maine Aap Ko 
Bata Diya Ke Ye Kahna Ke Huzoor Ne Farmaya Ke Jo 
Baat Mai Tumhein Allaah Ki Taraf Se Kahun Wo 
Maan Lo Aur Jo Apni Taraf Se Kahun To Mai Bashar 
Hoon, Iska Ye Matlab Nahin Hai Ke Huzoor Bashar 
Hone Ki Jihat Se Jo Kaam Karein Ya Jo Baat 
Farmayein Us Mein Huzoor Se Ghalati Hoti Hai Ya 
Gunah Hota Hai, Ye Matlab Nahin, Matlab Ye Hai Ke 
Tumhari Sahoolat Hoti Hai, Tumhein Gunah Se 
Bachana Maqsood Hota Hai, Har Baat Agar Jihate 
Risaalat Se Kahi Jaaye To Phir Tum Bahut Jakad 
Bandiyon Mein Mubtila Ho Jaoge, Bahut Se Gunahon 
Mein Mubtila Ho Sakte Ho, Lihaza Jo Baat Mai 
Tumhein Jihate Risaalat Se Kahun Wo To Zaroor 
Tumhare Liye Qubool Karna Zaroori Hai Aur Jo 
Bashariyat Ki Jihat Se Kahun Agar Tum Us Ko 
Qubool Nahin Bhi Karoge To Kam Az Kam 
Gunahgaar Nahin Hoge, Ye Aur Baat Hai Ke Baaz 
Awgaat Barkat Se Mahroom Ho Jaao Lekin Gunah 

Nahin Hoga, Ye To Mere Aaga Ne Ummat Ki Sahoolat 
Ke Liye Baat Irshad Farmayi To Ye Log Kahte Hain 
Ke Ma’azAllaah Huzoor Se Ghalti Hoti Hai. 


on ssid 
2415355221 


Kis Jihat Se Farmaya? Iska Faisla Kaise : 


Lo Bhai Aakhiri Baat Kah Kar Mai Ye Masla 
Khatm Kar Doon, Ye Jo Kahte Hain Ke Huzoor Ne 
Farmaya Ke Jo Baat Mai Risaalat Ki Taraf Se Karun 
Wo Maan Lo Aur Jo Bashariyat Ki Taraf Se Karun 
Uska Manna Zaroori Nahin Hali, Pahle To Mai Aap Se 
Poochna Chahta Hoon Ke Bashariyat Kabhi Risaalat 
Se Alag Hoti Hai? Koi Aisa Maqam Dikhao Ke 
Risaalat Alag Rakhi Ho Aur Bashariyat Alag? Jab 
Alag Nahin Hoti To Ab Ye Faisla Kon Karega Ke Ye 
Baat Risaalat Ki Jihat Se Hai Ya Bashariyat Ki Jihat 
Se Hai? 


Batayein! Are Huzoor Hi Karenge Na, Hazrate 
Ali Ke Baare Mein Huzoor Ne Faisla Farmaya, Kyon 
Ke Inkaar Nahin Farmaya, Huzoor Ka Faisla Tha 
Hadeese Tagreeri Thi, Hazrate Huzn Ke Muamle Mein 
Bhi Faisla Huzoor Ka Tha, Kyon Ke Huzoor Ne Inkaar 
Nahin Farmaya : Warna Huzoor Fauran Inki Maasiyat 
Ka Izhaar Farma Dete, To Humein Is Baat Ka Pata 

Chal Gaya Ke Ye Baat Jihate Bashariyat Se Hai, 
Bashariyat Alag Nahin, Risaalat Alag Nahin, Ek Hi 
Zubaane Paak Se Huzoor Apni Baat Farmate Hain Aur 
Usi Zabaane Paak Se Rab Ki Baat Farmate Hain, Ab 
Ye Kaise Pata Chalega Ki Huzoor Ne Apni Baat 
Farmayi Ya Rab Ki? Imaan Se Kahna Ke Huzoor Ki 
Baat Se Hi Pata Chalega Na Ke Ye Baat Risaalat Ki 
Jihat Se Hai Aur Ye Baat Bashariyat Ki Jihat Se Hai, 
To Pata Chala Daaromadar To Phir Bhi Rasool Par 
Raha, To Rasool Ki Zaate Paak Par Etimaad Nahi Hai 
To Ye Pata Nahin Chalega Ke Ye Baat Jihate Risaalat 
Hai Ya Jihate Basharyat Se Hai, Huzoor Zubaane 
Aqdas Se Jo Farmayenge Usi Par Etimaad Karna 
Padega. Baat Yaha Khatm Hoti Hai Ke Khuda Ki Hasti 
Par Imaan Ho Ya Qur’aan Par Imaan Ho, Yaqeen Par 
Imaan Ho Ya Shariat Par Imaan Ho, Har Imaan Ki 
Buniyad Huzoor Sallallaho Ta’ala Alaihi Wasallam Ki 
Zaate Paak Hai, Jab Tak Mustafa Sallallaho Ta’ala 
Alaihi Wasallam Ki Zaate Paak Ko Hum Qaabile 
Etimaad Nahi Maanenge Yaani Unki Zubaane 
Mubarak Ko Bhi Ghalti Se Paak Maanein, Unki 
Nazare Paak Ko Bhi Ghalati Se Paak Maanein, Unke 
Aqwaale Paak Ko Bhi Ghalati Se Paak Maanein, Unke 
Afaal Ko Bhi Ghalati Se Paak Maanein, Unko 
Maasoom Maanein, Har Ghalati Wa Khata Se Paak 

Maanein, Jab Tak Humara Etimaad Is Nauiyyat Se 
Rasoole Paak Ki Zaat Par Nahin Hota, Na Tauheed Ka 
Ageeda Haath Aata Hai, Na Qur'aan Par Etimaad 
Haath Aata Hai, Na Deen Haath Aata Hai Na Shariat 
Haath Aati Hai, Sab Kuch Haath Se Jaata Hai, Agar 
Rasool Ki Zaat Ka Etimaad Chala Gaya To Sab Kuch 
Haath Se Chala Gaya, Isiliye Hum Is Par Zaur Dete 
Hain, Hum Huzoor Sallallaho Ta'ala Alaihi Wasallam 
Ko Ma'az Allaah Khuda Nahin Kahte, Khuda Ka 
Shareek Nahi Kahte, Khuda Ka Beta Nahin Kahte, 
Khuda Ka Juz Nahin Kahte, Khuda Ki Qasam! Allaah 
Ta'ala Ne Apne Mahboob Ko Aisa Qaabile Etimaad 
Banaya Hai Ke Har Baat Rasool Ke Hawaale Kar Di, 
Pyare! Qur’aan Bhi Tere Hawale, Meri Tauheed Bhi 
Tere Hawale, Mere Ahkaam Bhi Tere Hawale, Saara 
Deen Bhi Tere Hawale, Mere Mahboob! Teri Zubaan 
Par Etimaad Hoga Tabhi Unko Deen Naseeb Hoga, 
Teri Baat Par Etimaad Hoga Tab Mera Kalam Naseeb 
Hoga, Teri Zaat Par Etimaad Hoga To Tab Unko 
Tauheed Ka Agieeda Naseeb Hoga, Agar Tujh Par 
Etimaad Nahin Hai To Kuch Bhi Nahin Hai. 

Azaan Ke Saath Durood Wa Salam Ka 
Mas'ala: 


Ab Raha Ye Sawal Kahte Hain Ke Tum Azaan 
Se Pahle Salaato Salam Padhte Ho Aur Azaan Ke Baad 
Bhi Padhte Ho To Ye Kahin Hadees Mein Hai? 


Haalanki Dono Cheezein Hadees Mein Maujood 
Hain, Hadees Se Zaahir Hai Ke Har Nek Kaam Se 
Pahle Durood Padho To Tumhein Sawab Milega. 

RSS MEENA abla aag NIN Gas AG 

PASS 
(2057: Si ES 91 P20 we ele FO) 

Har Aham Kaam Jisse Pahle Hamd Wa 

Salaat Na Padhi Gayi To Wo (Hamdo 

Salaat Se Milne Waale) Har Sawab Se 

Khaali Hoga. 


Taqreer Wa Tehreer Se Pahle Is Hadees Par 
Ulama -e- Ummat Ka Amal Hai, Aur Ye Talqi Bil 
Qubool Hai Jis Ke Baad Sanade Saheeh Ki Zarurat 
Nahin Rahti. 

pre orl Game wally 


Wagaira Ne Apni Sanado Mein Ye Mazmoon 
Riwayat Kiya, Sanadon Mein Kamzori Maujood Hai. 
Zaeef Riwayat Se Bhi Fel Ki Fazilat Li Jaati Hai) Farz 
Nahin Hai, Wajib Nahin Hai, Ab Batao Azaan Nek 
Kaam Hai Ya Bad Kaam Hai? Yageenan Nek Kaam 
Hai To Nek Kaam Se Pahle Sawab Haasil Karne Ke 
Liye Durood Padhne Ko To Huzoor Ne Pahle Farmaya 
Ke Har Nek Kaam Se Pahle Durood Padho. 


Aap Kahenge Ke Ye To Pahle Ki Baat Hai Baad 
Ki Kahan Hai? Agar Baad Ki Baat Poochte Ho To Wo 
Tamaam Hadeeso Mein Maujood Hai, Huzoor Ne 
Farmaya Ke Jab Muazzin Azaan Khatm Kare To Mujh 
Par Durood Padhe Phir Dua -e- Waseela Padhe 


ae 0657: Feit abou ba Oui) 
(852320 AE Abad Coss 849:f ssid JIP JB 
(679:f PER IAN 


Muslim Shareef Mein Hadees Hai, Abu Dawood 
Shareef, Tirmizi Shareef Aur Ibne Maaja Mein Hadees 
Hai Ke Jab Azaan Khatm Ho To Fauran Mujh Par 
Durood Padho Dua Baad Mein Maango. 

Ab Kahte Hain Hum Isliye Rokte Hain Ke 
Rasoolullahh Sallallaho Ta'ala Alaihi Wasallam Ne 
Aisa Nahin Kya, Sahaba Ne Aisa Nahin Kya. 


Jab Huzoor Sallallaho Ta'ala Alaihi Wasallam 
Ne Farma Diya Ke Har Nek Kaam Se Pahle Durood 
Padho To Sawaab Hoga Aur Jab Huzoor Ne Farma 
Diya Ke Jab Azaan Khatm Ho To Dua -e- Waseela 
Baad Ko Maango Mere Upar Durood Pahle Padho, Ab 
Ye Kahna Ke Huzoor Se Saabit Hai Aur Na Sahaba Se 
Saabit Hai To Iska Matlab Hai Ke Rasool Ka Farmaan 
Sahaba Ne Bhi Na Maana ? 


Phir Kahte Hain Ke Bhai Buland Aawaz Se 
Nahin Hota Tha, Tum Buland Aawaz Se Kyon Padhte 
Ho? Bhai Hum Ne Kab Kaha Buland Aawaz Se 
Padhna Zaroori Hai, Hum To Buland Aawaz Se Isliye 
Padhte Hai Ke Log Bhi Sun Kar Padhne Lagenge, 
Agar Hum Chup Ke Se Padhein To Kisi Ko Pata Hi 
Nahin Chalega, Agar Buland Aawaz Se Padhenge To 
Jis Ko Aawaz Pahuchegi Wo Bhi Durood Padhne 
Lagega, To Humara Buland Aawaz Se Padhna Doosro 
Ke Durood Padhne Ka Waseela Ban Jaayega, Agar 
Doosro Ke Padhne Ke Liye Koi Kaam Waseela Ban 

Jaaye To Us Mein Kon Si Kharabi Hai, Hum Ye Nahi 
Kahte Ke Buland Aawaz Se Padhna Farz Hai, Wajib 
Hai, Agar Nahin Padhoge To Gunahgar Ho Jaoge Ya 
Shariat Ke Hukm Ka Taarik (Chodhne Waala) Ho 
Jaoge, Are! Hum Ye Kahte Hain Ke Mustahab Hai, 
Sawaab Hai, Khud Bhi Buland Aawaz Se Padh Lo 
Tumhari Aawaz Sun Kar Koi Doosra Musalman Bhi 
Durood Padh Lega To Bahut Accha Ho Jaayega, Agar 
Hum Farz Wajib Kahein To Hum Par Ilzaam Lagao, 
Hum To Ye Kahte Hain Ke Har Nek Kaam Se Pahle 
Padhna Sawab Hai Aur Azaan Ke Baad Padhna To 
Huzoor Ne Hukm Diya Hai, Jo Buland Aawaz Ka Hum 
Par Aitiraaz Karte Hain Wo Past Se Bhi Huzoor Par 
Durood Nahi Padhte, Hum Aawaz Koi Zaroori Nahin 
Kahte, Farz Wajib Nahin Kahte, Bas Uske Siwa Kuch 
Nahin” Lihaza Baat Khatm Ho Gayi. Ab Raha Ye Ke 
Azaan Se Pahle Durood Padhna Azaan Mein Zyaadati 
Hai, Izaafa Hai. Mai Kahta Hoon Jo Cheez Har 
Musalman Ke Nazdeek Kisi Doosri Cheez Ka Juz 
Nahin, Agar Dono Ko Mila Kar Padh Liya Jaaye To 
Kya Wo Ek Cheez Doosre Ka Juz Ban Jaayega? Har 
Namaz Mein Alhamd Ke Saath Sana Padhte Hain, 
Mila Kar Padhte Hain Ya Wagf Karte Hain? Mila Kar 
Padhne Hain Agar Aap Sana Ko Surah Faatiha Ke 
Saath Mila Kar Padhte Hain To Sana Ko Koi Bhi Surah 

Faatiha Ka Juz Nahin Samjhta, Sab Jante Hain Ke Ye 
Sana Hai Ye Fatiha Hai, To Agar Sana Surah Faatiha 
Ke Saath Milane Se Sana Surah Fatiha Ka Juz Nahin 
Hoga To Agar Durood Azaan Ke Saath Mila Kar 
Padha Jaaye To Kaise Juz Ho Jaayega. 


Ek Aur Baat Puchta Hoon! Tashahhud 
UA AM AAA 

Par Khatm Hota Hai, Aap Uske Fauran Baad 
Durood Padhte Hain Ya Thahar Kar Padhte Hain? 
Fauran Padhte Hain To Wo To Tashahhud Ka Juz Ho 
Gaya, To Kabhi Aap Ne Ye Socha Ke Hum Mila Kar 
Padh Rahe Hain, Wo Durood Hai Ye Tashahhud Hai, 
Agar Mila Kar Padhne Se Durood Tashahhud Ka Juz 
Nahin Hota To Durood Azaan Ka Juz Kaise Ho 
Jaayega? Imaam Abu Hanifa Ke Nazdeek Bismillah 
Surah Faatiha Ka Juz Nahin Hai, Aauzubilla Bhi Mila 
Kar Padh Dein To Bhi Juz Nahin Hai, Sana Ko Mila 
Kar Padh Lein Sana Bhi Juz Nahin Hai, Attahiyaat Ke 
Baad Fauran Durood Padh Dein, Wo Bhi Attahiyaat 
Ka Juz Nahin Hai, Ye Saari Cheezein Mila Kar Padhi 
Jaayein To Ek Doosre Ka Juz Nahin Banti To Duroodo 
Salam Azaan Ka Juz Kaise Ban Jaayega? Bahar Haal 
Kya Tamasha Hai, Ye Sab Laito La’al (Bahana) Hai, 

Koi Aisi Baat Nahin Hai Ke Jis Mein Daleele Sharayi 
Ki Khilaf Warzi Ho, Balki Daleele Sharayi Maujood 
Hai Ke Nek Kaam Se Pahle Durood Padhne Ka Hukm 
Maujood Hai Aur Azaan Khatm Hote Hi Durood 
Padhne Ka Hukm Maujood Hai, Azeezaane 
Muhtaram! Maine Ye Isliye Arz Kar Diya Ke Hum 
Salaato Salam Padhte Hain. 

Duroode Ibrahimi Ke Siwa Koi Durood Na 
Padhein? 


Ek Sawal Aur Aaya Hai Ke Ye Kahte Hain 
Duroode Ibrahimi Ke Alawa Koi Durood Nahin 
Padhna Chahiye. Arz Ye Hai Ke Phir Hadeeso Mein 
Tamaam Durood Kaat Do, 

mhas aé Yes abl be 11012; EE 

Kya Ye Duroode Ibrahimi Hai? Har Hadees 
Mein Qaala Qaala Rasoolullah Ke Baad Kya Hai? 
Agar Duroode Ibrahimi Ke Alawa Koi Durood Jaiz 
Nahin Hai To Hona Chahiye 

Kea aan 


IE: 2201523126 Ae LS ae SIDES went de 

Har Hadees Mein Ye Hona Chahiye Ya Nahin? 
Magar Kisi Ek Hadees Mein Dikhao? Har Hadees 
Mein Oaala Oaala Rasoolullah Sallallaahu Ta'ala 
Alaihi Wasallam Hai, Ab Batao "Sallallaahu Ta'ala 
Alaihi Wasallam" Durood Hai Ya Nahin? Agar Hai To 
Duroode Ibrahimi Ke Alawa Bhi Durood Jaiz Hai, 
Agar Nahin To Batao Ye "Sallallaahu Ta'ala Alaihi 
Wasallam" Kya Hai? Bukhari Padhate Ho, Muslim Wa 
Tirmizi Padhate Ho, Har Hadees Mein Duroode 
Ibrahimi Padhao Kyon Ke Doosra Durood Tumhare 
Nazdeek Jaiz Nahin, Tamam Hadeeson Mein Ye 
Durood Nikaalte Jaao Aur Duroode Ibrahimi Lagate 
Jaao. 


Ye To Daleel Hai Meri Ke Jis Baat Ko 
Rasoolullah Sallallaho Ta’ala Alaihi Wasallam Ne 
Mana Nahin Farmaya: Wo Mana Nahin Hai, Are 
Duroode Ibrahimi Ke Siwa Kisi Durood Ka Padhna 
Huzoor Ne Mana Nahin Farmaya: Lihaaza Koi Durood 
Mana Nahin Hai, Jab Mere Aaga # Ne Azaan Se 
Awwal Durood Se Mana Nahin Farmaya To Wo Kaise 
Mana Ho Jaaye? 


39 NG M P X 2r Rae, 
Cial 5. ty MSI gy 1585 5515 

Roman Urdu Mein Humari Dusri Kitabein 
Aur Rasail : 
Bahaar -e- Tehreer (Ab Tak 13 Hisso Mein) 
Allah Ta'ala Ko Uparwala Ya Allah Miyan Kehna Kaisa? 
Azaan -e- Bilal Aur Suraj Ka Nikalna 
Ishge Majazi - Muntakhab Mazameen Ka Majmua 
Gaana Bajana Band Karo, Tum Musalman Ho! 
Shabe Meraj Ghause Paak 
Shabe Meraj Nalain Arsh Par 
Hazrate Owais Qarni Ka Ek Wagiya 
Dr. Tahir Aur Wagar -e- Millat 
Taqreer Karne Waala Kaisa Ho? 
Ghaire Sahaba Mein Radiallaho Ta'ala Anho Ka Istemal 
Ikhtelaf Ikhtelaf Ikhtelaf 
Chand Wagiyaat -e- Karbala Ka Tehqeeqi Jaayeza 
Binte Hawwa By Kanize Akhtar 
Sex Knowledge 
Hazrate Ayyoob Alaihissalam Ke Waqiye Par Tehqeeq 
Aurat Ka Janaza By Janabe Ghazal Sahiba 
Ek Aashig Ki Kahani Allama Ibne Jauzi Ki Zubaani 


Huzoor Ki Shaan In The Quraan - Mufti Ahmad Yaar Khan 
Nayeemi Rahimahullahu Ta'ala 


Husne Mustafa Aur Kalame Raza - Maulana Sajjad Ali Faizi 

Afzaliyate Siddigue -e- Akbar Wa Farooge Aazam - Huzoor 
Tajushshariah Rahimahullahu Ta'ala 


Kya Hazrate Bilal Radiallaho Ta'ala Anho Ka Rang Kaala 
Tha? 

Hazrate Bilal Ke Islam Laane Ka Wagiya Kya Tha? 

Sharah Mishkaat (Kitabul Iman) - Mufti Ahmad Yaar Khan 
Nayeemi Rahimahullahu Ta'ala 

Chand Ghair Motabar Kitabein - Maulana Hasan Noori 
Tirmizi (Part 1) 

Aaiye Namaz Seekhein (Part 1) 

Sharah Mishkaat (Kitabul Im) - Mufti Ahmad Yaar Khan 
Nayeemi Rahimahullahu Ta'ala 

Sahih Bukhari Aur Ime Ghaib - Allama Muhammad Abdul 
Qadir 

Difa -e- Kanzul Iman - Huzoor Tajushshariah Rahimahullahu 
Ta'ala 

Pehle Farz Nafl Baad Mein - Aala Hazrat Rahimahullahu 
Ta'ala 

Qiyamat Ke Din Logon Ko Kis Ke Naam Ke Saath Pukara 
Jayega 

Yaare Ghaar By Dr. Asif Ashraf Jalali 

Tie Ka Mas'ala - Huzoor Tajushshariah Rahimahullahu Ta'ala 
Sawaneh Tajushshariah - Mufti Dr. Yunus Raza 


Huzoor Tajushshariah Aur Bukhari Shareef Ki Pehli Hadees 
Ka Dars - Maulana Muhammad Raza Markazi 

Huzoor Tajushshariah Ke Kalaam Mein Muhawraat Ka 
Istemal - Muhammad Kashif Raza Shaad Misbahi 


Hussamul Haramain 

Haque Par Kaun? By Allama Muhammad Zafar Attari 
Shirk Kya Hai? — Allama Muhammad Ahmad Misbahi 
Qurbani Ka Bayaan From Bahaar -e- Shariat 

Zibah Ka Bayaan From Bahaar -e- Shariat 

Aulia -e- Rijalul Hadees By Allama Abdul Mustafa Aazmi 
Fisaiyat Se Islam Tak - Allama Ghulam Rasool Qasmi 

